"Biz həmin raketlərlə o ərazilərdəki strateji obyektləri vurub sıradan çıxarmalıyıq" » Ovqat.com\nMillət vəkili, Milli Dirçəliş Hərəkatı Partiyasının sədri Fərəc Quliyevin Moderator.az-a müsahibəsini təqdim edirik\n- Milli Məclisin plenar iclasında çıxış edərək uşaq bağçaları və körpələr evlərində çalışan tərbiyəçilərin dövlət tərəfindən attestasiyadan keçirilmələrini təklif etdiniz. Necə düşünürsünüz, bu təklifiniz tezliklə reallaşa bilərmi?\n- Hər halda, mən təklif verdim və hesab edirəm ki, bu təklifim nəzərə alındı. Ziyafət müəllim dərhal İsa Həbibbəyliyə müraciət etdi, İsa müəllim parlamentdə təhsil komissiyyasının sədridir. İsa müəllimlə orada kiçik bir məsləhətləşmə də etdik. Mən bildirdim ki, bu attestasiya orta məktəb müəllimləri arasında aparılır. Attestasiya zamanı müəllimlərin bilik və bacarıqları fərqləndirilir, düzgün istiqamətə yönəldilir. Ümumiyyətlə, bütün sahələrdə attestasiyanın tətbiqi müsbət qarşılanır. Bağça və məktəbəqədər təhsil müəssisələrində də attestasiyanın tətbiqi ilə bağlı bizə bir çox müraciətlər edilib. Bağça müəllimələrinin və tərbiyəçilərin bilik və bacarıqlarının fərqləndirilməməsi bu müəssisələrdə bəzi problemlər yaradır. Bəzi hallarda direktorlar kadr dəyişikliyi ilə bağlı problemlər yaşayır. Üstəlik, valideynlər də şikayətlənirlər ki, bəzi tərbiyəçilər uşaqlarla düzgün ünsiyyət qura bilmir, normal davranmır. Bu cür halların qarşısını almaq üçün attestasiya lazımdı. Attestasiya zamanı bu çatışmazlıqlar aradan qalxacaq. Əlbəttə, xüsusi qeyd olunmalıdır ki, son zamanlar bağçalara və məktəbəqədər təhsil müəssisələrinə ayrılan diqqət təqdirəlayiqdir. Hesab edirəm ki, komitənin iclasında təklifimlə bağlı məsələ qaldıracaq və həmin müddəa qanuna dəyişik şəkilində plenar iclasa tövsiyə ediləcək.\n- Bir müddət öncə belə bir açıqlama vermişdiniz ki, gündə 2 erməni əsgəri öldürsəydik, indiyədək 17 min erməni öldürmüşdük...\n- Bu, atəşkəsdən sonrakı müddət ərzində hesabladığım rəqəmdir. Ermənistan ordusunun, hardasa, üçdə birini edir. Mən yenə də o fikirdəyəm və hesab edirəm ki, biz erməni ordusuna rahatlıq verməməliyik. Söhbət statistikadan getmir, bu, bir az da məcazi mənada deyilən fikirdi. Yəni, ermənilər hər gün narahat olmalıdı. Nə qədər ki, onlar işğal olunmuş torpaqlarımızda rahatdırlar, istirahət mərkəzləri tikiləcək, ermənilər axın-axın istirahət etməyə gələcək, festivallar, konsertlər keçirəcəklər. Amma, onlar sürəkli cəzalandırılarsa, anlayacaqlar ki, bu torpaqlarda heç vaxt rahat ola bilməyəcəklər. Orda yalnız erməni əslli Azərbaycan vətəndaşları da daxil olmaqla Azərbaycanlılar yaşaya bilər. Bu da o halda mümkün ola bilər ki, onlar Azərbaycan Respublikasının Konstitutsiyasını qəbul edər və ölkəmizin qanunlarına uyğun yaşayarlar. İşğal məqsədilə ölkəmə gəlmiş ermənilər və onların övladları, işğalçı əsgərlər anlamalıdırlar ki, bu torpaqlarda yaşamaq onlar üçün mümkünsüzdür. Hər an düşmən Azərbaycanın öz torpaqlarını azad etməyə hazırlığını hiss etməlidir. “Günə 2 erməni əsgəri öldürsəydik…” fikri bu mənada deyilmişdi.\n- Sülh yolu ilə bu münaqişəni həllinə inanaların sayı günü-gündən azalır...\n- Bəzən bizi qınayırlar ki, niyə dinc yolla müharibənin həlli məsələsinə razı deyilsiniz. Mən bu yaxında müsahibə vermişdim və bildirmişdim ki, biz savaş tərəfdarları təbii ki, mən də daxil olmaqla, hər bir azərbaycanlı istəyər ki, bu münaqişə dinc yolla həll olunsun. Real olaraq isə, 25 ildir ki, münaqişənin sülh yolu ilə həlli üçün danışıqlar gedir və nəticə yoxdur. Ermənilər, sadəcə, vaxtı uzatmaqla məşğuldurlar ki, indiki status-kvo qorunsun, orda məskunlaşmağa davam etsinlər, zəngin torpaqları talasınlar. Dəfələrlə misal da çəkmişəm ki, işğal dönəmində o ərazilərdə olan 163 mədən hesabına ermənilər, ən azı, 30 milyard dollar vəsait əldə edib. Parlamentdə dəfələrlə təklif etmişəm ki, dünya təcrübəsinə baxaq. Döyüşən ordu geri çəkiləndə, körpüləri, zavodları, fabrikləri, dəmir yollarını, mədənləri partladır. Biz də günü bu gün belə raketlərlə o ərazilərdəki strateji obyektləri vurub sıradan çıxarmalıyıq. Ermənilər gündə bir yol çəkirlər, istirahət mərkəzləri tikirlər. Münaqişənin sülh yoluyla həll olunmasına söz verən beynəlxalq təşkilatlar da sözlərinin üstündə durmadılar. Yaxın tarixə baxın; 2016-ci ildə Azərbaycanda hərbi əməliyyatlar yenidən başlayanda onlar bizə dedilər ki, əməliyyatlar dayandırılsın, dinc yolla məsələ həll olunacaq. Halbuki, onda biz məsələni artıq bitirə bilərdik. Çox təəssüf ki, bizə verilən söz tutulmadı. Liviya haqqında BMT-nin qətnaməsinin mürəkkəbi qurumamış məsələ həll olundu, İraq Küveyti 3 gün müddətində işğal etdi və bu işğala son qoyuldu, üstəlik, bu günə kimi İraq Küveytə təzminat ödəyir. Lakin, 30 ildir BMT-nin Azərbaycanla bağlı qətnamələrinə əməl olunmur. Ona görə də mən hesab edirəm ki, dinc yolla həll üçün 2-3 ay Ermənistana vaxt vermək olar ki, işğalçı ordu geri çəkilsin. Yox, əgər onlar geri çəkilməyəcəksə, mən hərbi yoldan başqa yol görmürəm.\n- Müxalifətin də öz müharibəsi hələ ki, hakimiyyətlədir, bu müharibənin də sonu görünmür...\n- Əvvəla, onu deyim ki, müxalifətin özünün təsnifatında fərqlilik var. Birisi onu radikal müxalifət adlandırır, birisi fərqli müxalifət adlandırır. Məncə, Azərbaycanda milli demokratik düşərgəsinə aid olan müxalifət və qeyri-milli müxalifət var. Heç kimə sirr deyil ki, Azərbaycanda konstruktiv şəkildə fəaliyyət göstərən partiyalar mövcuddur. Bunlar arasında parlamentdə təmsil olunan və olunmayanlar var. Normal şəkildə düşüncə və təkliflərini irəli sürərək mübarizə aparmaq dünya təcrübəsinə uyğundur. Amma, sirr deyil ki, bəzi partiyalar xaricdə formalaşdırılıb. Məsələn, Milli Şura, Moskvada, cərahiyyə institutunun akt zalında, Rusiya Dumasının vitse-spikeri Volodinin iştirakilə birbaşa yaradılmış qurumdur. Və onun tövsiyələri ilə də Rusiya vətəndaşı olan Rüstəm İbrahimbəyovu prezidentliyə namizəd kimi dəstəkləyirdilər. Onlara maliyyə dəstəyi vermək üçün Milyarderlər İttifaqı yaratmışdılar. Və Azərbaycanda dövlət çevrilişi etmək istəyirdilər. Belə bir qurum indi mitinqlərə cəhd edir. Mən Azərbaycan hökumətini qınamışam və yenə də qınayıram ki, bunlara, nəinki yer vermək lazım deyil, ümumiyyətlə, məsələ araşdırılmalıdı və başqa dövlətin iradəsini ölkəmizdə ifadə edənlərə meydan verilməməlidi. Amma, hər hansı bir məsələ ilə bağlı sivil mübarizə aparan milli demokratik düşərgəyə aid partiyalar mitinq keçirmək istəyirsə bu normal məsələdir, hakimiyyət tərəfindən mitinq keçirənlərə “yox” deyilmədi. Gördüyünüz kimi, Lökbatanda və digər yerlərdə meydanlar təklif olundu. Amma, o radikal deyilən, əslində, anti-milli qüvvələr süni qarşıdurmanı seçdilər. Deyin,bu qüvvələr bir dəfə də olsun Dağlıq Qarabağda hərbi yolla azad etməklə bağlı məsələ qaldırdımı? Yox! Bu yaxınlarda Lalə xanım (Lalə Şövkət) bir məsələni bəyan etdi. Qeyd etdi ki, məhz bu müxalifət təmsilçiləri Qərb qarşısında, Amerika və Rusiya qarşısında Qarabağla bağlı biabırçı öhdəliklər götürüblər. Ona görə də mən bu cür saxta mitinqləri insanların vətənpərvərlik duyğularından istifadə etməklə gündəmdə qalmaq, yaxud müxtəlif yerlərdən alınan qrantları yumaq üçün vasitədən başqa bir şey hesab etmirəm.\n- Qarşıdan bələdiyyə seçkiləri gəlir...\n- Bəzən partiyalar seçkilərə qədər müəyyən şüarlarla çıxış edirlər, seçki başlayanda biz seçkini boykot edirik deyərək geri çəkilirlər. Əslində, onlar seçkini deyil, özlərini, üzvlərini boykot edirlər. Yəni, bir siyasi partiya mövcuddursa, onun fəlsəfəsi sivil yolla hakimiyyətə gəlməkdir, düşüncəsini hakimiyyətə daşımaqdır. Hakimiyyətə gəlmək də seçkilərdən keçir. Bir partiya fəaliyyət göstərir, amma seçkilərdə iştirak etmirsə, bu, absurddur. Biz siyasi partiya olaraq, bütün seçkilərdə: bələdiyyə, parlament, prezident seçkilərində iştirak etmişik və bundan sonra da edəcəyik. Növbəti bələdiyyə seçkilərində də üzvlərimiz namizədliklərini veriblər. 260-dan çox namizədlərimizin arasında 35-i qadındır. Bir sözlə, bütün imkanlarımızla çalışacağıq ki, bələdiyyə seçkilərində iştirak edək. Mən dəfələrlə parlamentdə bələdiyyələrin statuslarının dəyişdirilməsilə bağlı məsələ qaldırmışam. Bir məsələni də açıqlamaq istəyirəm ki, partiyamızın üzvləri tərəfindən bələdiyyə seçkilərinə maraq o qədər də yüksək deyil. Onları narahat edən suallar var. Məsələn: “Biz seçildik, nə edə bilərik?”, “Verdiyimiz vədləri yerinə yetirə biləcəyikmi?”, “Bələdiyyələrin gücü çatarmı verdiyimiz vədləri yerinə yetirməyə?” və s. Çox məntiqli yanaşmadı. Ona görə mən parlamentdə təklif edirdim ki, yerli icra hakimiyyətlərinin hüquqlarını azaltmaq hesabına bələdiyyələrin statuslarını, hüquqlarını artırmaq lazımdır. Yəni, bəzi səlahiyyətlər yerli icra orqanlarından alınıb bələdiyyəyə verilməlidir. Tədricən, Türkiyə modeli kimi bir modelə keçməliyik. Burda iki mühüm məsələ var; birincisi, bu halda bütün narazılıqlar mərkəzə gəlməz. Bələdiyyələrin də səlahiyyətlə yanaşı öz məsuliyyəti olar. İkincisi, iştirakçılıq məsələsidir. Əhali özü yerli idarəetmədə iştirak edərsə, yerli problemlərin həlli asanlaşar və bu problemlər mərkəzə meyillənməz. Hesab edirəm ki, hələ də bu təkliflərim aktualdır.\n- Hamı birmənalı olaraq etiraf edir ki, bələdiyyə institutları hələ də özünü doğrulda bilməyib...\n- Hesab edirəm ki, sadaladığım yanaşmalar tədbiq olunarsa, bələdiyyələr daha ciddi idarəetmə sisteminəçevrilə bilər. Əgər onların maliyyə qaynağı ,hüququ olmayacaqsa, müstəqil olmayacaqlarsa, və İcra Hakimiyyətlərinin əlavəsi şəklində fəaliyyət göstərəcəklərsə, yaxud da onlardan asılı qalacaqlarsa, onda yeni nəticələr gözləmək absurddur. Ona görə bu yanaşma dəyişməlidi. Hesab edirəm ki, son vaxtlar davam edən islahatların tərkibində bələdiyyə islahatları da yer almalıdır. Bu sistemi yenidən gözdən keçirmək müsbət nəticələr əldə etməyə vəsilə olacaq.\n- 2019-cu ilin 11 ayı artıq geridə qaldı. Bu il Azərbaycan üçün necə bir il olub? Siz bu ili necə dəyərləndirirsiniz?\n- Təbii ki, hər gün yeni nəsə baş verir. Azərbaycanın yerləşdiyi geopolitik cəhətdən həssas bölgəmizə “heartland”, yəni, “dünyanın qəlbii” deyirlər. Ən müxtəlif maraqlar burda toqquşur, bir çox böyük dövlətlərin burda maraqları var. Azərbaycanın geosiyasi mövqeyi və ortaya qoyduğu iradə səbəb oldu ki, beynəlxalq strukturlar və beynəlxalq güclər regiondakı hər bir layihədə Azərbaycanın maraqlarını nəzərə alsın . Azərbaycan artıq bir çox böyük layihələrin müəllifidir. Azərbaycandan keçən Şərq-Qərb və Cənub-Şimal dəhlizlərinin daha da aktiv fazaya qədəm qoyması, Super güclərdən olan Çinlə yeni formatda əməkdaşlıq Azərbaycanın irəli atdığı addımlardandır. Son zamanlar ölkəmiz qonşularla ticarət dövriyyəsini xeyli artırıb. Bu il Azərbaycan bir çox böyük görüşlərin keçirildiyi məkan kimi yadda qaldı. NATO və Rusiyanın rəhbərlərinin və qərargah rəislərinin görüşlərini xüsusi qeyd etmək olar. Bundan əlavə, 2019-cu ildə ölkəmizdə bir çox humanitar tədbirlər keçirildi. Azərbaycan üçün son bir neçə ay xüsusi hərəkətli oldu. Kadr islahatlarının və sosial islahatların həyata keçirilməsi aktiv templə irəliləyir. Növbə parlamentə də çatdı. Artıq parlamentin yenidən seçilməsi məsələsi gündəmə gəlib. Hesab edirəm ki, bu ili islahatlar ili kimi yadda saxlayacağıq.\n- Seçicilərinizlə görüşürsünüz? Seçicilərinizin problemlərini Milli Məclisin iclaslarında qaldırırsınız?\n-Təbii ki.Seçicilərin problemi gündəlik işimizdir. Seçicilərimlə mütəmadi olaraq görüşürük. Deputat fəaliyyətində bir ilkə imza atmışıq. Öz təşəbbüsümüzlə hər həftə bir məhəllədə görüş keçiririk. Şikayət və təklifləri dinləyirik. Uyğun olaraq, müəyyən yerlərə ya məktublar göndəririk, ya məsələləri parlamentdə qaldırırıq, ya da məsələnin dərhal yerində həll olunması mümkünsə, İcra Hakimiyyətilə birgə bu məsələnin həllinə orda nail oluruq. Əlbəttə, deputatın işi yerlərdə bu işlərlə məşğul olmaqdan ibarət deyil, biz daha çox qanunvericiliklə məşğul olmalıyıq. Amma, hesab edirəm ki, seçicilərin təklifləri nəzərə alınmalı, problemlərinin həllinə çalışılmalıdır. Yəni, seçici çətin vəziyyətdədirsə və icra strukturları məsələni həll etmirsə, dəstək vermək vacibdir. Biz bu məsələlərlə bağlı çox ciddi statistika aparırıq, hər həftə mətbuatda da bu barədə məlumat veririk\nSon büdcə müzakirəsində paramentdə üç böyük məsələni qaldırdım. Birincisi, 150 ailəyə məxsus olan binada məcburi köçkünlərin qovulduqları dövrdən məskunlaşması idi. Məsələni qaldırdım ki, burada məskunlaçmış ailələr ilk növbədə mənzillə təmin olunsun ki 150 ailə oz evinə yerləşə bilsin və ya binanın sakinlərinə kompensasiya verilsin ki onlar bu kompensasiya hesabına evlə təmin olunsunlar. İkincisi, bəzi böyük yaşayış massivlərindəki qaz və istilik sistemi məsələsi idi. Üçüncüsü, Bülbülə gölünə axıdılan kanalizasiya sularının yaratdığı problemlərin həlli ilə bağlı verdiyim təkliflər idi. Təklif etdim ki, çirkli suların axıdılması üçün vəsait ayrılsın və yeni kanalizasiya xətləri çəkilsin. Bülbülə gölü ekoloji cəhətdən təmizlənsin və ətrafında yaşayan insanlar üçün heç bir ekoloji təhdid yaranmasın. Xatırladım ki,bu təkcə bir plenar iclasda etdiyim təkliflər idi.\n- Bu yaxında sabiq səhiyyə naziri və keçmiş siyasi məhbus Əli İnsanov “HƏP” partiyası yaratdı. Sizcə, onun partiyası ətrafına insanlar yığa biləcəkmi? Və onun bu “partiyası” nə qədər mövcud olacaq?\n-Mən xüsusi bir vaxt ayırıb “HƏP” partiyasının təhlililə məşğul deyiləm. Çünki, Azərbaycanda 55 qeydiyyatdan keçmiş partiya var. Tutaq ki, bunlar da partiya yaratdılar, qeydiyyatdan keçdilər və oldular 56-cı. Partiya yaratmaq hər bir vətəndaşın hüququdur. Prezident də son çıxışında bildirdi ki, biz normal, konstruktiv, tənqid edən, təklif verən, sivil qaydada mübarizə aparan, hakimiyyət uğrunda fəaliyyət göstərən hər bir partiyaya sayğı ilə yanaşırıq. Yəni, Azərbaycanda istənilən adamın partiya yaratmaq hüququ var. Amma, istənilən partiya da qanun çərçivəsində ölkəyə xeyir verməyə çalışmalıdı. Məsələn, bizim şüarımız budur ki, fəaliyyətimizdə müxalifətçiliyimiz yalnız problemlərə qarşıdı, əgər yaxşı bir fikir varsa, yaxşı bir əməl varsa, bu fikir və əməl milli maraqlara uyğundursa, kim tərəfindən deyilirsə deyilsin- istər iqtidar, istər müxalifət, istər birtərəf; biz ona dəstək veririk, yanındayıq. Əgər bir fikir və davranış milli maraqlara ziddirsə, biz ona qarşıyıq. Yəni, bizim üçün əsas olan milli maraqlardı. Yalnız düşüncələrimizin hakimiyyətə gəlməyində maraqlıyıq və hesab edirik ki, yaxşı proqramımız varsa, bunu sandıq ədəbiyyatına çevirmək lazım deyil, fiziki mənada hakimiyyətə gəlmirsənsə, düşüncələrini paylaşa bilərsən. Mən, məsələn, bu 10 ildə 115-ə qədər təkliflə çıxış etmişəm. 105-i qəbul olunub. Düzdür, o təklifləri təkcə mən verməmişəm, başqa deputatlar da səsləndirib. Amma, bu o deməkdir ki, verilən təkliflər normaldırsa, hakimiyyət də bundan bəhrələnir. Yeni yaranan bu partiya da millətçi, dövlətçi, xalqın yanında olacaqsa, təbii ki, uğur qazanacaq. Yəni, xalqa söykənmədən öz fəaliyyətini istər QHT olsun, istər fərd olsun, istər partiya olsun; həyata keçirməyə çalışarsa, onun uğur qazanmağı sual altındadır. Yenə təkrarlayıram, bir ana prinsip əsas götürülməlidi: hər bir adam xoşbəxtliyini millətinin, dövlətinin xoşbəxtliyi içərisində axtarmalıdı. Düşünmədən şəxsi marağını, qrup marağını və partiya marağını dövlət marağına qurban verməyi bacarmalıdı.\n- İnsanın keçmişi onun həyatının xatirə dəftəridir. Əgər sizin keçmişə qayıtmaq şansınız olsaydı, nəyi dəyişdirmək və nəyi geri qaytarmaq istəyərdiniz?\n- Şərəfli keçmişim və bioqrafiyam fəaliyyətimdə hədəfim olan Bütöv Azərbaycan yolundakı izlərimdi. Tale elə gətirib ki, Milli Azadlıq Hərəkatında fəal iştirak etmişəm. Hələ institut illərində imperiyaya qarşı qeyri –leqal mübarizə aparırdım. 80-ci illərdə təşkilat yaradanlardan biri olmuşdum institutda. Parlamentdə 90-cı illərdə fəaliyyət göstərdim , parlamentdə Demokratik blokun üzvü kimi təmsil olundum, və taleyimə o düşdü ki, müstəqilliyə səs verən 43 nəfərdən, müstəqillik bəyannaməsini layihəsini hazırlayanlardan oldum. Sərhəd hərəkatının ideoloq və təşkilatçılarından oldum.20 Yanvar hadisələrində silahdaşlarımla Bakıda qırğın törətmiş SSRİ imperiya ordusuna qarşı “Qisas” adlı təşkilatı yaratdım, döyüşlərdə olduq, Azərbaycanda ilk dəfə Ordubadda Rus sərhəd zastavalarıni rəsmən milliləşdirib ilk Azərbaycan serhədçı zastavalarını yaratdıq və s.... Mən bunu qəhrəmanlıq kimi təqdim etmirəm. O zaman mənim yerimə başqası da olsaydı, yəqin ki, bunları edərdi. Çətin də olsa şərəfli mərhələlərdən keçdik... Qeyri-qanuni silahlı dəstə yaratmaq ittihamı ilə 8 il məhbəsdə də oldum. Məhkəmədə dediyim sözləri burda da demək istəyirəm. Xatırladıram ki, o zaman qanuni silahlı dəstələr 366-cı alay idi və Xocalıda ermənilərlə birgə Azərbaycanlıları qırırdı. Biz o vaxt sovet qanunlarına zidd dəstələr (qanunsuz silahli dəstələr) yaratmasaydıq, təbii ki, torpaqlarımızı müdafiə edə bilməzdik.” Qanunsuz silahlı dəstənin”üzvü olan 24 döyüşçümlə Rusların Ermənistana təhvil verməyə hazırlaşdığı Naxçıvanda ən yuksək zirvədə olan “Soyuq“ adlanan strateji nöqtədəki hərbi hissəni ələ keçirdik və Milliləşdirdik.İndi orada Azərbaycan hərbi hissəsi yerləşir. Bu hərbi hissə Meğri, Qafan, Gorusu ovcunun içindəki kimi nəzarətdə saxlamaq imkanındadır. Bir sözlə, mən keçmişimlə qürur duyuram və keçmişə qayıtmaq şansım olsaydı yenə o həyatı sevə-sevə yaşayardım.\n- Bu gün az qala yerindən duran adam deputat olmaq iddiasına düşüb...\n- Mən 90-95-ci illərdə də millət vəkili olmuşam. 2010-cu ildə parlamentə seçiləndə birisi məni “yeni üzv” deyə adlandıranda bildirdim ki, əslində, ən qocaman üzvəm, 27 yaşımdan mən parlamentdə idim. Kifayət qədər təcrübəmiz var idi. Amma millət vəkili olmaq rahat məsələ deyil. İstənilən işdə istəsən çox rahat tərz seçərsən, istəsən çox çalışqan bir tərz seçərsən. Jurnalistlər də belədi, həkimlər də belədi, müəllimlər də belədi, millət vəkilləri də belədi. Baxın, mən bayaq təsadüfən bu mövzuya toxunmadım. Millət vəkilinin işi seçicilərin problemlərini yerdə gedib həll etməkdən ibarət deyil. O, bələdiyyələrin işidir, yerli icra strukturlarının işidir. Amma, biz hər həftə özümüz onların ayağına gedirik. Çünki, insanlar bəzən hüququ, qaydanı bilmirlər. Hər həftə ya özüm gedirəm, ya da köməkçimi göndərirəm. Özü də müxtəlif məhəllələrə. O insanların ayağına gedib soruşmaq lazımdır. Əslində, ona fərqi yoxdur kim kömək etdi, amma, kömək etmək lazımdır. Bu birinci məsələ. İkincisi, qanunvericilik təşəbbüsləri ilə çıxış etmək lazımdır, bunları hazırlamalısan, özün də hazırlaşmalısan çıxışa. Qanunda baş verən dəyişikliklərlə bağlı hazırlaşmalısan və təkliflərini verməlisən. Parlamentdə elə bir iclas olmayıb ki, orda çıxış etməyim. Ən azından, bir dəfə çıxış edirəm. Hərçənd ki, bəzi həmkarlarımızın illərlə səsləri çıxmır. Həmişə də çıxışlarımı saytlar dərc edib: davam.az, moderator.az və digər saytlar. Üstəlik, bütün dünya mətbuatı ilə maraqlanmalısan. Gerçəklikləri və yenilikləri ölkəyə daşımaq üçün məsələlərlə tanış olmalısan. Mən, həmçinin, Avronest Parlament Assambleyasında olduğum üçün, orda baş verən hadisələrlə bağlı olaraq maraqlanıram. Çalışıram ki, Azərbaycanın maraqlarını maksimum müdafiə edim. Mən dünyanın 17 ölkəsinin parlamentində Dağlıq Qarabağla bağlı dinləmələrdə iştirakçı və çıxışçı olmuşam. Bəzən beynəlxalq tədbir və ya Avronest komitə və plenar iclaslarında ermənilərlə polemikalar savaş həddinə çatır. Məsələn, mən 2013-cü ildə İrəvana kimi gedib çıxdım, Sarkisyana sözümü onun otağında dedim.\nHəm parlamentin iclaslarında qanunvericilik təşəbbüsü ilə çıxış etmək, həm seçicilərlə görüşmək, həm beynəlxalq aləmdə Azərbaycanı təmsil etmək; bunların hamısı rahat məsələ deyil, çox ciddi şəkildə vaxt aparır. Və siz indi gördüyünüz kimi, (iş masasının üstündəki qalaqlanmış məktublara işarə edir)masanın üstündə yüzlərlə seçici məktubu var. Özü də təkcə seçicilərimin məktubları deyil, Azərbaycanın müxtəlif yerlərindən məktub göndərirlər. Və mən bütün məktubları şəxsən oxuyuram. Problemlərin hansı istiqamətdə həll olunması mümkünsə, o istiqamətdə köməkçilərimə göstəriş verirəm. Bu məktublara barmaqarası baxmaq da mümkündür. Amma, insan axşam yatanda vicdanına hesabat verməlidir ki, nə etdim? Əgər bu insanlar məndən kömək gözləyirsə və mənim buna imkanım varsa, niyə etinasızlıq etməliyəm? Əgər mənə bu etinasızlıq, sayğısızlıq göstərilsə, nə edərəm? Bu suallar qarşısında hesabat verəndə dərhal kömək etməyə çalışıram. Təbii ki, bütün müraciətlər 100% həll olunmur. Bəzən şantaj, böhtan tipli müraciətlər də göndərilir. Təbii ki, biz bu müraciətləri araşdırırıq. Amma, birinin hüququ pozulanda, birinə dəstək vermək lazım olanda geri durmuruq. Açığını deyim, elə nazirlik olmayıb ki, bizə yox desin, mütləq müraciətlərimizə cavab veriblər. Ən çox əziyyət çəkdiyim məsələ isə insanların işlə bağlı tələbləridi, istəkləridi. Çox çətinlik çəkirik... Mənən yorulduğum zamanlar olur. İnsan işləməlidi, evinə bir tikə çörək pulu aparmalıdı. Çalışmalıyıq ki, o, işlə təmin olunsun və ailəsini dolandırsın. Hesab edirəm ki, millət vəkili olmaq məsuliyyətli, eyni zamanda da, şərəfli bir işdir.\n- Son zamanlar sosial şəbəkələrdə millət vəkilləri bəzi fikirlərinə görə tənqid, hətta təhqir olunur..\n- Təbii ki, bütün millət vəkilləri qınanmır. Bizim çox fəal olan, millətin üzünü ağ edən, millətin müxtəlif yerlərdə problemlərini qaldıran və sözün əsl mənasında, savaşan millət vəkillərimiz var. Onlara rəğbətlə yanaşmalıyıq. Və hesab edirəm ki, onlara rəğbətlə də yanaşırlar. Hətta, adlarını da çəkmək mümkündür. Bəzilərinin ünvanına gələn qınaqlar da təbiidir. Millət vəkilləri üzdə olan adamlardı. Bəzən millət vəkillərinə elə məsələlərlə bağlı müraciətlər edirlər ki, o məsələnin nə deputata, nə də parlamentə aidiyyatı olmur. Belə hallarda millət vəkili yalnız vasitəçi ola bilər, məsələnin birbaşa həlli ona bağlı ola bilməz. İkincisi, atalar yaxşı deyib, “uman yerdən küsürlər”. Hamı istəyir ki, seçdiyi deputat ona dəstək olsun, kömək etsin. Bəzən nəticə istədiyi kimi olmayanda başlayır qınamağa. Üçüncüsü, millət vəkillərinin açıqlamaları və fəaliyyətləri ilə bağlıdır. Bəzən ürəkaçan açıqlamalar olmur. Hazırda parlamentin buraxılması səbəbsiz deyil. Hesab edirəm ki, parlamentdə dövrün çağırışlarına uyğun, daha ciddi şəkildə fəaliyyət göstərən millət vəkilləri olmalıdır. Yükü ancaq Prezidentin və İcra Aparatının üzərinə buraxmaq olmaz. Böyük hissəsini parlament öz çiyninə götürməyi bacarmalıdı. Hər halda, tənqidlər normaldı. Düzdür, bəzən sosial şəbəkələrdə saxta profillərin səviyyəsiz paylaşımları, fikirləri ilə rastlaşmaq olur. Bu, düzgün deyil. Nə bizim xalqın etikasına, nə də müasir Azərbaycan vətəndaşına yaraşan fikirlər deyil bunlar. İnsanların fəaliyyətinə düzgün qiymət vermək lazımdır. Mən Ordubadda Xalq Cəbhəsi Partiyasının sədri olanda ilk mitinqdə bu mövzuda bir xəbərdarlıq etmişdim. Demişdim ki, burda kim polis rəisinə, birinci katibə və digər şəxsə ünvanlanmış təhqiramiz bir söz işlətsə, mən şəxsən özüm onu cəzalandıracağam. Özü də ağır formada. Çünki, adam burda bir məmurdu, evdə hansısa bir xanımın həyat yoldaşıdı, bir uşağın atasıdı. Bu təhqirlə o, evinə necə getsin? Adamın mövqeyini tənqid edə bilərsiniz. Ona görə mən çağırış edirəm ki, mətbuatda da, sosial şəbəkələrdə də tənqidi yanaşmaq olar, bir şəxsin fəaliyyətini bəyənmirsənsə, fikrini deyə bilərsən, onun istefasını tələb edə bilərsən, amma mədəni şəkildə, sivil formada.\n- Növbədənkənar parlament seçkilərilə bağlı nə deyə bilərsiniz?\n- Bilirsiniz ki, Milli Məclisdə YAP-ı təmsil edən çoxluq var. Onlar belə qərara gəliblər ki, yeni Milli Məclisin seçilməsi üçün lazımi hüquqi addımlar atsınlar. Məncə, doğru qərardı. Biz bu məsələləri dəfələrlə parlamentdə də, parlamentdən kənarda da müzakirəyə çıxarmışıq. Çox yenilikçi, çox çevik, problemlərimizə adekvat davrana bilən və təkliflərlə çıxış edə bilən, İndiki islahatları dəstəkləyə bilən, ayaqlaşa bilən bir parlamentə ehtiyac var. Çünki ictimai çağırışlar dəyişir, dünya dəyişir, bölgəmiz ziddiyyətli vəziyyətdədir. Ən ötəsi, bizim Qarabağ kimi ağır problemimiz var. Bu vəziyyətdə növbədənkənar parlament seçkilərini normal qarşılayıram. Millət vəkilləri mənim iş yoldaşlarımdı və hamısına sayğı ilə yanaşıram. Amma, etiraf olunmalıdır ki, daha ciddi çalışan parlamentə ehtiyac var. Və islahatların bu formada aparılmasını mən normal qarşılayıram.\nAna səhifəyə qayıt Baxış: 113 Tarix: 6-12-2019, 12:23\nMüəllimlərin attestasiyası ləğv edilir –Əmək Məcəlləsinə dəyişiklik\nProrektorların attestasiyası ilə bağlı açıqlama- Rəsmi


Amazon'un Zəng Siqnalı Yaxşı Qiymətlə Təhlükəsizlik təklif edir Mən macdanam\nZəngli Siqnal, bu tam və qurulması asan siqnal sistemi ilə evinizi qoruyun\nEvdə və ya ofisdə siqnalizasiya qurmağı düşünənlərdən birisinizsə, lakin çox montaj problemi, yüksək qiymət və digərlərini istəmirsinizsə, edə bilərsiniz ciddi Zəngli alarm düşünün. Amazon bir müddət əvvəl Ring satın aldığından bu aktiv və passiv təhlükəsizlik məhsullarının qiymətləri çox aşağı düşdü, belə ki, bu siqnal sistemi evini, ofisini və s. Qorumaq istəyən bir çox istifadəçi üçün ən yaxşı seçimlərdən biri ola bilər.\n5 səsli siqnalizasiya dəsti ...\nQısa müddət əvvəl ölkəmizə, xüsusən də keçən oktyabr ayında gələn bu yeni Zəngli siqnalizasiya cihazını sınaqdan keçirib quraşdırmaq fürsətinə sahib olduq. Bu icmalda bu siqnalın şəxsən quraşdırılmasının nə qədər sadə ola biləcəyini və hər şeydən əvvəl möhtəşəm qiymətə görə nə qədər əlçatan olduğunu görəcəksiniz. O zaman seçimimiz olacaq Ring Protect Plus-a Yardımlı Monitorinq ilə Ring təklif etdiyi əlavə qoruma əlavə edin aylıq 10 avro dəyərində olan və əlavə təhlükəsizlik təklif edən, lakin bunu daha sonra görəcəyik, hələlik Zəng Siqnalı ilə gedirik.\n1 Qutuda siqnalizasiya qutusunda nə var\n2 Siqnalın quraşdırılması\n2.1 Sensorların quraşdırılması\n2.2 Sensorları tənzimləyin\n3 Hadisə tarixi, batareya və siqnalizasiya aktivləşdirmə\n4 Yardımlı Monitorinqlə Ring Protect Plus əlavə edin\n5 Digər Ring məhsulları və Alexa ilə uyğunluq\n6 Zil Siqnal Qiyməti\nQutuda siqnalizasiya qutusunda nə var\nBu seçdiyiniz dəstdən asılı olaraq dəyişə bilər, ancaq ən ucuzu olan siqnal, siqnalizasiya istifadəsinə başlamaq üçün 5 komponent təklif edir. Kit qutusuna əlavə olunan bu 5 elementlə artıq öz təhlükəsizlik sistemimizi qura bilərikƏlavə olaraq, hər zaman sensor və detektor sayını genişləndirə bilərik, çünki bunlar ayrı-ayrılıqda əldə edilə bilər.\nBaşlanğıc dəsti və bir şəkildə qoymaq daha qənaətli və aşağıdakı elementləri əlavə edin:\nSəs siqnalını səsləndirmək üçün hoparlör / buynuz ilə baza stansiyası\nSiqnalı aktivləşdirmək / söndürmək üçün klaviatura\nBir hərəkət sensoru (ev heyvanlarınız varsa tənzimlənə bilən sensör)\nHər hansı bir qapıya və ya pəncərəyə yerləşdirmək üçün maqnitli bir əlaqə sensoru\nBütün bağlı cihazlara çatmaq üçün bir WiFi siqnal genişləndiricisi\nMəntiqi olaraq bizdə baza stansiyası üçün şarj cihazlarının hər biri və hərəkət sensoru üçün rəqəmli klaviatura (batareyanı əlavə etsələr də) batareyaları və divara yerləşdirmək üçün lazım olan bütün vintlər mövcuddur. Divarda deşik açmaq istəmiriksə əlavə olunan 3M cüt tərəfli lentlərdən istifadə edə bilərik sensorlar, detektorlar, panel və digərlərini yerləşdirmək üçün dəstdə. Bu son seçim daha sürətli bir quraşdırma istəyənlər üçün maraqlıdır, lakin bunların zamanla aşağı düşə biləcəyi nəzərə alınmalıdır, beləliklə vintləri sensorlara yerləşdirmək həmişə daha yaxşı olacaqdır.\nBütün parçaları masada saxladıqdan sonra material miqdarına görə qurulmasının çox çətin olacağını düşünə bilərik, amma həqiqətən belə deyil. Hər şeydən əvvəl, ilk növbədə, iOS və ya Android cihazınız üçün proqramı yükləyin Ring tərəfindən. Bu tətbiq tamamilə pulsuzdur və istifadəyə başlamaq üçün qeydiyyatdan keçməliyik. Bununla birlikdə siqnalizasiya sistemimizi aktivləşdirə və ya söndürə biləcəyik, belə ki, siqnal qutusunun tərkibini gördükdən sonra ilk addımdır.\nÜzük - Həmişə Evdəpulsuz\nQeydiyyatdan keçdikdən və smartfonumuzun Ring tətbiqində hər şey hazır olduqdan sonra prosesi davam etdirə bilərik. İndi siqnalizasiya quraşdırılmasına davam etmək üçün baza stansiyasını tapmaq məcburiyyətindəyik, sadəcə bazanı yuvaya bağlayırıq və qoşmaq üçün tətbiqetmənin addımlarını izləyirik. Bu addım vacibdir, çünki bazanı hazırladıqdan və uyğunlaşdıqdan sonra qalan komandalarla davam edə bilərik.\nBaza yerləşdirmək üçün bir nöqtə a-ya yerləşdirilməlidir həyəcan siqnalı yaxşı eşidilmək üçün irəlidə yüksək və pulsuz yer. Bu yerin yaxınlığında bir divar çıxışı olmalıdır, buna görə batareyamız tükənməməlidir və həmişə şarj olunur və demək olar ki, hər zaman bazanı istənilən yerə dəyişdirə bilərik.\n4G siqnalı bazanı harada yerləşdirdiyimizə görə daha yüksək olacaq və buna görə Ring Protect Plus'u işə götürsək, yaxşı bir siqnal olduğunu nəzərə almalıyıq. Baza nə qədər yüksək və aydın olsa, bir o qədər yaxşıdır.\nİndi smartfonumuzdakı tətbiq ilə sinxronlaşdırıldıqda, qalan cihazlarla davam edə bilərik və mənim vəziyyətimdə quraşdırdığımız ikinci şey klaviatura idi. Sadədir və tətbiqetmədə göstərilən addımları yerinə yetirməlisiniz. Cihazların qalan hissəsini əlavə etməklə yanaşı, çox sadədir yalnız göstəricilərə əməl etməliyik.\nZəng sensorları bir neçə montaj variantını təklif edir və qapı / pəncərə ən yaxşısıdır. taxta halda vintlərdən və alüminiumda quraşdırıldıqda lentdən istifadə edin bir pəncərədən və ya oxşar. İstədiyimiz montaj sistemindən istifadə edə bilərik, heç də çətin deyil.\nQapı sensoru bəri çərçivə ilə qapı arasında daha böyük bir boşluğa sahib ola bilər istifadə edə biləcəyimiz və ya sensorlar arasındakı boşluğa görə olmayan bir əlaqə mıknatısı əlavə edin. Bu mıknatıs, iki hissə arasında çox yer olduğumuz halda və hər dəfə qapı açıldığında hərəkət aşkar edilərək bantla birlikdə sensora yapışır.\nTam olaraq eyni şey hərəkət sensorlarında olur. Ən yaxşı əhatə dairəsini tapmaq məcburiyyətindəyik və evdə ev heyvanlarımız varsa, həssaslığın onlara uyğunlaşdırılması lazım olduğunu unutmamalıyıq. Siqnalın sönməməsi üçün onu işə salmadan əvvəl test etməyi məsləhət görürük. Tətbiqdən gələn konfiqurasiyada parametrləri dəyişə bilərik birbaşa hərəkət sensoruna daxil olmaq.\nNəzərə alınması lazım olan başqa bir detal, hər dəfə bir sensorun qapının açılışını və ya hərəkəti algıladığında bir səslə bildirməsini istəyirik. Bunu tənzimləyə bilərik Cihazlar seçimini tıklayaraq və səslər daxilində tətbiqin yuxarı sol nitq balonu.\nHər bir sensorun funksiyaları var və hamısı konfiqurasiya edilə bilər. Bunu deyə bilərik Zəngli siqnalın bazasında bir səs (siqnal siqnalı deyil) səslənir kimsə qapını, pəncərəni açanda və ya bir sensorun hərəkətini aşkarladıqda və ya bütün səsləri söndürə bilərik.\nEv rejimi və uzaq rejim. Bu rejimlər tamamilə tənzimlənir və hər biri müstəqil olaraq sensorlar üzərindədir. Sadə bir nümunə gətirmək üçün budur ki, həyəcan siqnalını ev rejimində aktivləşdirsək, daxili hərəkət sensorları söndürülə bilər və yalnız qapı və pəncərələrin sensorlarını buraxa bilər, beləliklə həyəcan sönmədən evin ətrafında hərəkət edə bilərik. Qapalı rejimdə bütün sensorlar aktivləşdirilməlidir (istəsək), belə ki, qəribə bir şey aşkar edildikdə həyəcan sönəcəkdir.\nÜzük siqnalını buradan al\nHadisə tarixi, batareya və siqnalizasiya aktivləşdirmə\nTətbiq içərisindəki sensorlarda meydana gələn hadisələrin tarixçəsini görə bilərsiniz, buna görə bir sensörün bir şey aşkar etdiyini hər zaman görəcəyik və hətta mobil cihaza bizə bir bildiriş göndərdiyini söyləyə bilərik.\nSensorların, panelin və bazanın batareyası da tətbiqetmədə göstərilir, buna görə batareyanın tükənməməsi üçün lazım olan bütün məlumatları əldə edəcəyik. Bundan əlavə, bir sensor, klaviatura və s. Batareyası çox tükənəndə tətbiq bizə bir xəbərdarlıq göndərəcəkdir. Sensor batareyaları dəyişdirilə bilər və Sensor manipulyasiya edildikdə Ring də smartfonumuza xəbər verəcəkdir.\nSiqnalı aktivləşdirmək üçün Bunu klaviatura kodu əlavə edən və ya Alexa ilə hər hansı bir cihazdan tətbiqdən etmək qədər sadədir.\nYardımlı Monitorinqlə Ring Protect Plus əlavə edin\nEvində və ya ofisində əlavə təhlükəsizlik istəyənlər üçün Ring Protect Plus xidmətini seçə bilərlər. Bu xidmətdə tapdığımız bir neçə qiymət və seçim mövcuddur üçün əsas plan Ayda 3 € və ya ildə 30 € və ya bütün Ring cihazlarınızı əhatə edən Protect Plus Ayda 10 € və ya ildə 100 €.\nRing Protect Plus Planı ilə, Ring tətbiqi, Ring Alarm sistemi vasitəsilə köməkçi nəzarət seçsəniz avtomatik olaraq seçdiyiniz üç təcili əlaqə çağıracaq siqnalizasiya söndükdə. Beləliklə etibar etdiyiniz biri cavab verə bilər, hətta hər hansı bir səbəbdən əhatə dairəniz olmasa da, həmişə zəngə cavab verəcək birimiz olacaq.\nDigər Ring məhsulları və Alexa ilə uyğunluq\nBu siqnalizasiyanın yaxşı tərəfi Alexa köməkçisi ilə tam uyğun olması və səslə aktivləşdirmək və ya deaktiv etmək imkanı təklif etməsidir. Digər tərəfdən digər bütün Ring məhsulları ilə uyğundur beləliklə inteqrasiya onlarla tam olur.\nZil Siqnal Qiyməti\nBu mənada almaq istədiyimiz dəst və aksesuarlara görə müxtəlif qiymətlərimiz var. Əsas dediyimiz kimi 5 ədəd və qiyməti 299 avrodurSonra hər birinin ehtiyacından asılı olaraq kitə daha çox sensor əlavə edə bilərik. 349 avroya daha 2 sensörümüz, 419 avroya 4 sensör daha əlavə olundu və 449 avroya 7 sensörümüz daha çox oldu.\nEvdə bir həyəcan qurmaq, quraşdırma, ödənişlər və daha çox şeylə baş ağrısı səbəbiylə bir çox istifadəçinin planlarında ola bilməz. Ring Alarm ilə bu arxa planda qalır və budur öz siqnalımızı tez və aylıq ödənişsiz qurmaq həqiqətən asandır. Siqnalın səsi qonşuların vəziyyəti nəzərə alması və dostlarını başqalarından qorxutması üçün kifayət qədər yüksəkdir.\nMəntiqi olaraq daha yüksək təhlükəsizlik üçün hər zaman Ring Protect Plus seçimini işə götürə bilərsiniz aylıq ödənişi 10 avro ilə, lakin bu məcburi deyil və istifadəçi yalnız birinin evimizə və ya ofisimizə qanunsuz olaraq girmək istədiyi zaman həyəcan siqnalının açılmasını istədiyini və ya həyəcan siqnalı verildiyi təqdirdə avtomatik bir zəng gəldiyini seçir. WiFi şəbəkəsi sıradan çıxdıqda həyəcan siqnalı üçün 4G bağlantısı, 30 günə qədər video saxlama və Ring Protect Plus tərəfindən təklif olunan digər seçimlər.\nBu siqnalizasiya əsas versiyasında həqiqətən bahalı görünə bilər, amma qısa müddətdə digər siqnalizasiya xidmətləri ilə müqayisədə dəyəri amortizasiya olunur bazarda olan oxşar.\nSiqnal səs gücü\nİhtiyacınız olan hər şeylə komplektləşdirin\nİstifadəsi və qurulması sadədir\nMac üçün Ring tətbiqi var, lakin həyəcan siqnalı aşkar etmir (Big Sur'da)\nMəqaləyə tam yol: Mən macdanam » Mac kompüterlər » aksesuarlar » Zəngli Siqnal, bu tam və qurulması asan siqnal sistemi ilə evinizi qoruyun\nApple-in maşını lazım olduqda avtomatik olaraq şüşələri rəngləndirə bilər


Təhsil (ümumi və məktəbdənkənar) müəssisələrində əmək münasibətlərinin tənzimlənməsi ilə bağlı qaydalar, nümunələr və normativ baza-Məzuniyyət vaxtı üçün əmək haqqının ödənilməsi qaydaları\nAna səhifə > Məzuniyyət vaxtı üçün əmək haqqının ödənilməsi qaydaları\nMəzuniyyət vaxtı üçün ödənilən orta əmək haqqı hesablanarkən əməyin ödənilməsinin qüvvədə olan sisteminə daxil olmayan birdəfəlik ödənişlər istisna edilməklə AR ƏM-nin 154.1-ci maddəsi ilə müəyyən edilmiş əmək haqqı anlayışına daxil olan bütün növ ödəmələr nəzərə alınır (AR ƏM – Maddə 139.1).\nMəzuniyyət vaxtı üçün ödənilən orta əmək haqqı onun hansı iş ili üçün verilməsindən asılı olmayaraq məzuniyyətin verildiyi aydan əvvəlki 12 təqvim ayının orta əmək haqqına əsasən müəyyən edilir (AR ƏM – Maddə 140.1).\n12 təqvim ayından az işləyib məzuniyyətə çıxan işçinin orta aylıq əmək haqqı onun faktik işlədiyi tam təqvim aylarına əsasən hesablanır (AR ƏM – Maddə 140.2).\nMəzuniyyət günlərinin əmək haqqını müəyyən etməkdən ötrü məzuniyyətdən əvvəlki 12 təqvim ayının əmək haqqının cəmlənmiş məbləğini 12-yə bölməklə orta aylıq əmək haqqının məbləği tapılır və alınan məbləği ayın təqvim günlərinin orta illik miqdarına — 30,4-ə bölmək yolu ilə bir günlük əmək haqqının məbləği müəyyən edilir. Bu qayda ilə müəyyən edilmiş bir günlük əmək haqqının məbləği, məzuniyyətin müddətinin təqvim günlərinin sayına vurulur (AR ƏM – Maddə 140.3).\nƏmək müqaviləsində və ya kollektiv müqavilədə, həmçinin kollektiv müqavilə olmayan müəssisədə, habelə büdcədən maliyyələşdirilən idarələrin, təşkilatların saxlanması xərclərinin smetasında işçilərə məzuniyyət vaxtı əlavə sosial-məişət şəraitinin yaradılması müəyyən məbləğdə sosial-məişət müavinətinin ödənilməsi, müəssisənin vəsaiti hesabına istirahət-sağlamlıq müəssisələrinə göndərilməsi, eləcə də işçinin ailə-məişət şəraitinin yaxşılaşdırılması üçün digər tədbirlərin görülməsinə maddi yardımın verilməsi nəzərdə tutulmuşdursa, məzuniyyət pulunun ödənilməsi ilə yanaşı müəyyən edilmiş müavinətlər, yardımlar da ödənilir (AR ƏM – Maddə 141.1).\n• Məzuniyyət vaxtı üçün orta əmək haqqının hesablanması zamanı nəzərə alınan və alınmayan ödənişlərin geniş siyahısı, habelə məzuniyyət vaxtı üçün orta əmək haqqının əmsallaşdırılması qaydası Azərbaycan Respublikası Nazirlər Kabineti tərəfindən müəyyən edilir (AR ƏM – Maddə 139.2).\n• AR ƏM-nin 140-cı maddəsində nəzərdə tutulmuş məzuniyyət haqqının ödənilməsi üçün əmək haqqının hesablanması qaydası işçiyə istifadə edilməmiş məzuniyyətə görə pul əvəzi ödənilərkən də tətbiq edilir.\n• İşçiyə məzuniyyət vaxtı üçün orta əmək haqqı məzuniyyətin başlanmasına ən geci 3 gün qalmış ödənilir (AR ƏM – Maddə 140.5).\n• Əmək müqaviləsində, kollektiv müqavilədə başqa hal nəzərdə tutulmayıbsa, məzuniyyət vaxtı üçün orta əmək haqqı müəyyən səbəbdən məzuniyyət başlanandan sonra ödənilmişdirsə, işçinin tələbi ilə məzuniyyətin başlanma vaxtı əmək haqqının faktik olaraq verildiyi gündən hesablanıla bilər (AR ƏM – Maddə 140.6).\n• Məzuniyyət vaxtı üçün hesablanmış orta əmək haqqı qanunvericilikdə nəzərdə tutulmuş qaydada əmsallaşdırılıb ödənilməlidir (AR ƏM – Maddə 140.7).\n• Azərbaycan Respublikasının Əmək və Əhalinin Sosial Müdafiəsi Nazirliyi, həmçinin işəgötürən və ya işəgötürənlərin nümayəndəli orqanı işçilərə məzuniyyət vaxtı üçün AR ƏM-nin 141.1-ci maddəsində nəzərdə tutulmuş ödənclərin, yardımların verilməsini tənzimləyən qaydalar hazırlayıb qəbul edir (AR ƏM – Maddə 141.2).\n• Əmək haqqı — müvafiq iş vaxtı ərzində əmək funksiyasını yerinə yetirmək üçün əmək müqaviləsi ilə müəyyən edilmiş, işçinin gördüyü işə (göstərdiyi xidmətlərə) görə işəgötürən tərəfindən pul və ya natura formasında ödənilən gündəlik və ya aylıq məbləğ, habelə ona edilən əlavələrin, mükafatların və digər ödənclərin məcmusudur (AR ƏM – Maddə 154.1)


"Şairlərimizin həbsdə saxlanması insanlarımızda aqressiya yaradır - VHPVHP\n“Şairlərimizin həbsdə saxlanması insanlarımızda aqressiya yaradır\nİqtidaryönlü gənclər təşkilatları rəsmi Bakının İranda həbs olunan gənc şairlərin azadlığa buraxılması üçün var gücü ilə çalışdığını deyərək, gəncləri təsirli aksiyalar keçirməyə dəvət ediblər. Müxalif yönümlü gənclər qurumlarının təmsilçiləri isə daha ciddi addımların atılmasının zəruri olduğunu bildiriblər. Onların fikrincə, bu iki gənc şair fars rejiminin siyasi qurbanına çevrilməməlidir.\nSonda gənclər mövcud durumdan çıxış yolu kimi vətəndaş cəmiyyəti institutları, hüquq müdafiə qurumları, gənclər təşkilatları və Xarici İşlər Nazirliyi təmsilçilərinin görüşünün keçirilməsini və vahid müdafiə strategiyasının hazırlanmasını təklif ediblər.\nGənclərin Hüquqlarını Müdafiə Komitəsinin və VHP gənclər təşkilatının üzvü Samir Əsədli sözügedən tədbir haqqında “Şərq”ə məlumat verib. O, komitənin həyata keçirdiyi tədbirdən, irəli sürülən təkliflərdən və gəncləri narahat məsələlərdən danışıb: “Keçirdiyimiz tədbirdə 15 təşkilat, yəni həm partiya təşkilatları, həm də müstəqil fəaliyyət göstərən müxtəlif təşkilatlar bir araya gəldi. O cümlədən, Müsavat, VHP, ADP, AXCP və eyni zamanda N!DA Vətəndaş Hərəkatı, “Azad Gənclik”, “Müsbət Dəyişikliklər”, “Dalğa” və s. Biz ilk olaraq qərara aldıq ki, vahid formada hərəkət etmək lazımdır. Bu işdə tək dövlətin yox, bütün Azərbaycan ictimaiyyətinin birgə fəaliyyətini bir istiqamətə yönəltmək vacibdir. Bununla bağlı keçirdiyimiz tədbirdə bir sıra təkliflər, hardasa 5-6 təklif irəli sürüldü və bütün təkliflərin konkretləşdirilməsini Müdafiə Komitəsi öz üzərinə götürdü. Yaxın günlərdə bununla bağlı yeni görüşlər olacaq və konkret təklifimizi irəli sürəcəyik”.\nKomitə üzvü şairlərin tezliklə sərbəst buraxılmadığı təqdirdə bu hadisənin digər arzuolunmaz olaylara da səbəb ola biləcəyini deyib: “Bilirsiz ki, biz müxalifət və müstəqil gənclər təşkilatları olaraq 7 təşkilat bir yerdə İran səfirliyinə görüşmək və məsələni müzakirə etmək üçün məktub göndərmişdik. Baxmayaraq ki, bir həftə vaxt keçib, amma hələ məktuba cavab verilməyib. Biz özümüz də gəncik. O şairlər bizim həmyaşıdlarımızdır. Gənc şairlərin taleyi bizim gənclərimizi daha çox narahat edir. Eyni zamanda bir şeyi nəzərə almaq lazımdır ki, məlum hadisədən sonra insanlarımızda aqressiya yaranıb. Yəni sabah İranın hər hansı vətəndaşına ölkəmizdə zərər yetirilsə, bunun məsuliyyətini heç kim daşımayacaq. Çünki İran bizim iki vətəndaşımızı günahsız yerə tutub saxlayıb və bütün Azərbaycan vətəndaşları da bundan narazıdır. Ölkəmizdə İran səfirliyinin nümayəndələri var, sadə İran vətəndaşları var. Səbri dolmuş hər hansı biri onlara qarşı aqressiv davrana bilər. Ona görə bu problem tezliklə həllini tapmalıdır.\nTədbirdə digər bir məsələ də qaldırıldı ki, XİN ilə yenidən ətraflı görüş keçirilsin. Çünki Azərbaycan dövləti dəfələrlə qarşı tərəfə sorğu göndərməsinə baxmayaraq, İran rəsmi olaraq heç bir cavab verməyib. Sadəcə, hər iki dövlətin səfirlikləri, konsulluqları vasitəsilə şairlərlə qohumlarının görüşü olacağı bildirilir. Bu yaxşı haldır, əlbəttə. Bəs sonra necə olacaq? Prosesin hansı sonluqla bitəcəyi hamı üçün maraqlıdır”.\nS.Əsədli görüşdə birgə etiraz aksiyaları keçirilməsinin də gündəmə gətirildiyini deyib: “Təbii ki, geniş piketlərin, etiraz aksiyalarının keçirilməsinə tərəfdar çıxanlar da oldu. Mitinqlərin təşkil olunacağı nəzərdə tutulur və bunun olmayacağını heç kim sığortalamır. Yəni iş artıq o səviyyəyə gedib çıxacaqsa, biz lazımi strukturlardan icazə alaraq birgə aksiyalar keçirəcəyik”.


Salavat göndərməyin zəruriliyi. Salavatın misilsiz faydaları\nQətər Misir, Ərəbistan, BƏƏ və Bəhreyn məhsullarını boykot etdi\nPutin: ABŞ Türkiyəyə S-400 almasını qadağan edə bilməz\nMünhen Təhlükəsizlik Konfransının sədri: Tramp təxribat qəhrəmanıdır\nŞimali Koreyanın rəhbəri bir daha Tramp ilə görüşə təkid etdi\nErmənistan Metsamur AES-nin fəaliyyətini müvəqqəti olaraq dayandırır\nİsrail qırıcıları Qəzzəyə raket zərbələri endiriblər\nRuhani: Nüvə sazişinin qorunması istiqamətində atılan addımlar bura kimi müsbət olub\nSuriya ordusu Həmanın şimalında əməliyyat keçirib\nCümə axşamı, 22 Dekabr 2016 09:55\nSalavat o zikrdir ki, Peyğəmbərə (s) və onun pak Əhli-Beytinə (ə) salam göndərirsən.\nBəs salavat göndərmək nə üçün möminlər üçün zəruridir?\n1. Allahın əmridir. Peyğəmbərə (s) salavat göndərmək – Allahın möminlərinə verdiyi əmrdir. “Həqiqətən, Allah və Onun mələkləri daim Peyğəmbərə salam (salavat) göndərirlər (Allah ona Öz xüsusi rəhmətini bəxş edir və mələklər onu vəsf və təqdis edirlər). Ey iman gətirənlər, ona salam (salavat) göndərin və tamamilə (onun əmrinə) təslim olun”. (“Əhzab” 56).\n2. Dostluğu isbat etmək. Həzrət Peyğəmbər (s) və onun pak nəsli ilə dostluq etmək və onları sevmək – Allah tərəfindən müsəlmanlara vacib buyurulmuşdur. “Sizdən bunun (İlahi tapşırıqların çatdırılmasının) müqabilində qohumlarım barəsində (qəlb və əməldə olan) məhəbbətdən başqa bir muzd istəmirəm”. (“Şura” 23).\n3. Atalıq haqqına əda etmək. Ataların övladları üzərində bəzi haqları vardır. Dünya və axirətdə olan zaman övladlarının onlara yaxşılıq etməsi və onlar haqqında xeyir dualar etməsi kimi. Ona görə də nə zaman övlad ata və anası üçün dua edərsə, onun haqqının birini yerinə yetirmiş olar. Peyğəmbər (s) buyurur: “Ən üstün ata və analar və onların ən layiqlisi – Muhəmməd (s) və Əliyə (ə) təşəkkür edənləridir”.\n4. İlahi əhdə vəfa etmək. İmam Sadiq (ə) buyurur: “Hər kim Peyğəmbərə (s) salavat göndərər – mənası budur ki, mən əhdimə vəfa etmişəm və Allahın buyurduğunu qəbul etdiyimə vəfadaram. Allah buyurmuşdu: «Mən sizin Rəbbiniz deyiləmmi?» (Ağıl nemətindən və peyğəmbərlərin dəvətindən məhrum olanlardan başqa) onların hamısı: “Bəli””. (“Əraf” 172) .\nSalavatın faydaları nədir?\n1. Günahları aradan aparar. Salavatın ən mühüm faydalarından biri budur ki, günahları aradan aparar. İmam Əli (ə) bu haqda buyurur: “Peyğəmbərə (s) salavat göndərmək – günahları məhv edəndir. Peyğəmbərə (s) salam vermək Allah yolunda bir neçə qulu azad etməkdən üstündür”.\n2. Duanın yerinə yetməsi. Salavatın başqa faydası budur ki, duaların yerinə yetməsinə yardım edər. Həzrət Peyğəmbər (s) buyurur: “Sizin mənə salavat göndərməyiniz Allahın razılığına səbəb olar və bədənlərinizin zəkatıdır”. Hər kim dua edən zaman duasının əvvəlində və axırında salavat deyərsə, duası qəbul olar.\n3. Qiyamət günü tərəzinin həsənə gözü ağır olar. İmam Sadiq (ə) buyurur: “Qiyamət günü əməl tərəzisində Muhəmməd (s) və Ali-Muhəmmədə (ə) salavat göndərməkdən ağır bir şey yoxdur”.\n4. Behişt əhli. Həzrət Peyğəmbər (s) buyurur: “Cəbrayil (ə) mənim yanıma gəldi və dedi: Heç kəs sənə salavat göndərməz, məgər o halda ki, 70 min mələk ona salavat göndərər. Bu insan behişt əhlindən olar”.\n5. Ruzini artırar. Ənsardan olan bir kişi Peyğəmbərin (s) yanına gəlir və ruzisinin az olmasından şikayət edir. Həzrət Peyğəmbər (s) ona buyurur: “Nə zaman evinə daxil olsan, əgər orada kimsə olarsa ona salam ver. Əgər olmazsa mənə salavat göndər və bir dəfə “Tövhid”i (“İxlas” surəsini) oxu”.\n6. İmam Zaman ağanın (ə.f) dostlarından olar. Həzrət Peyğəmbər (s) buyurur: “Nə zaman cümə gününün zöhründən sonra yeddi dəfə desəniz: “Allahım! Muhəmməd (s) və Ali Muhəmmədə (ə) salavat göndər və Ali-Muhəmmədin (ə) fərəcini təcil et!”, Qaimin (ə.f) dostlarından olarsınız”.\n7. Bərzəx aləmi. Salavatı davamlı olaraq demək bərzəx aləmindəki qəbir əzabını uzaqlaşdırar. Günahın zülmətini aradan aparar. Bütün qəbiristan əhlindən əzabı uzaqlaşdırar. Salavatın savabı günahdan daha ağırdır.\n8. Məclisin zinətidir. Həzrət Peyğəmbər (s) buyurur: “Məclislərinizi Muhəmmədə (s) salavat göndərərək zinətləndirin”. (Tebyan)\nBu kateqoriyada daha ətraflı: « Qurani-Kərimdə İmam Məhdi (ə.f) haqqında 3 ayə\tHər kim bu surəni oxuyar, Qiyamət günü İmam Hüseynin (ə) dərəcəsində və onunla birlikdə olar – “Fəcr” surənin fəzilətləri »\nBazar, 27 May 2018\nAylar sultanı Ramazan\nMübarək Ramazan ayı-nin 11-ci günün düasi\nİranın Milli Qaz Şirkətinin icra direktoru: Demək olar, qaz sənayesinin bütün avadanlıqları ölkədə istehsal olunur


Çingiz Əsgərov Avropa Məhkəməsinin qərarından DANIŞDI: "Maddi və mənəvi təzminat çox azdır” » Ovqat.com\nÇingiz Əsgərov Avropa Məhkəməsinin qərarından DANIŞDI: "Maddi və mənəvi təzminat çox azdır”\n“Çıraqov və başqaları Ermənistana qarşı” işi ilə bağlı Avropa İnsan Haqları Məhkəməsinin Böyük Palatasının müəyyən etdiyi maddi və mənəvi təzminat çox azdır”.\nBunu AzVision.az-a açıqlamasında Azərbaycanın Avropa İnsan Hüquqları Məhkəməsindəki daimi nümayəndəsi Çingiz Əsgərov bildirib:\n“Avropa İnsan Haqları Məhkəməsi 2015-ci il iyunun 16-da Ermənistan Respublikası tərəfindən 6 nəfərin hüquqlarının pozulması, onların evlərinin dağıdılması, yurdsuz qalması, məcburi köçkün vəziyyətinə salınması və digər pozuntular barədə qərar qəbul etmişdi. Bu qədər pozuntu qarşısında Avropa Məhkəməsinin hər bir şikayətçiyə 5 min avro həm maddi, həm mənəvi ziyana görə kompensasiya müəyyən etməsi gülüncdür. Digər qərarlara baxanda, məsələn, kiminsə bir gün həbsdə qalmasına görə 10 min avro təyin etməsi qarşılığında bu qərar anlaşılan deyil”.\nÇ.Əsgərov hesab edir ki, bu qərar Avropa Məhkəməsi tərəfindən ikili standartların tətbiq edilməsindən xəbər verir: “Qərardan şikayət verilə bilməz. Çünki qərarı Avropa İnsan Haqları Məhkəməsinin Böyük Palatası qəbul edib. Bundan şikayət vermək mümkün deyil. Ermənistan tərəfi bu günə qədər “Çıraqovlar və digərlərinin Ermənistana qarşı” işi üzrə qərarın icrası ilə bağlı hansı tədbirlərin görüləcəyi barədə Avropa Şurasının Nazirlər Komitəsinə Tədbirlər Planı təqdim etməyib. Bu məsələ ilə bağlı necə davranacaqlarını isə bilmirik”.\nQeyd edək ki, Avropa İnsan Haqları Məhkəməsinin Böyük Palatası “Çıraqov və başqaları Ermənistana qarşı” işi üzə yeni qərar çıxarıb. Qərara əsasən Ermənistan hökuməti vurduğu maddi və mənəvi ziyan qarşılığında 6 şikayətçinin hər birinə 5 min avro və ümumi xərclər üçün 28 642 funt-sterlinq ödəniş etməlidir. Ermənistan hökumətinə təzminatın ödənilməsi üçün 3 ay vaxt verilib.\nAna səhifəyə qayıt Baxış: 587 Tarix: 12-12-2017, 17:27\nAvropa Məhkəməsi Çıraqovların şikayəti üzrə qərarını bu tarixdə AÇIQLAYACAQ (YENİLƏNDİ)\nAvropa Məhkəməsi Nemət Pənahlı ilə bağlı qərar verdi –Kompensasiya təyin etdi\nAvropa Məhkəməsi Aslan İsmayılovun hüquqlarının pozulmasını təsdiqləyib\nAvropa Birliyi İrana qarşı sanksiyaları 1 il uzatdı


Avrasiya İttifaqı: Putinin layihəsi uçurumun bir addımlığında\nRusiya prezidenti Vladimir Putinin yaratdığı Avrasiya İqtisadi İttifaqı ilə bağlı verilən proqnozlar özünün artıq doğrultmaqdadır. Belə ki, nəinki Qərb, qurumun üzvü olan Rusiya, Belarus və Qazaxıstanın siyasi və iqtisadi analitikləri Avrasiya İqtisadi İttifaqının uğursuz bir qurum olacağını proznozlaşdırırlar.\nPublika.az-ın verdiyi xəbərə görə, Rusiyanın “Nezavisimaya qazeta” nəşri planların əksinə olaraq Rusiya, Belarus və Qazaxıstanın ittifaq çərçivəsində daha az inteqrasiya olduğunu bildirir.\nAvrasiya İqtisadi İttifaqının müəyyən vaxtdan sonra Avropa İttifaqının analoquna çevrilmək şansları varmı, yoxsa onu da MDB-nin digər uğursuz inteqrasiya layihələrinin taleyi gözləyir?\n“Nezavisimaya qazeta” bildirir ki, MDB ölkələrinin Rusiya ilə daha sıx inteqrasiyaya etibar etməməsi çoxillik imperiya və keçmiş SSRİ təcrübəsi ilə izah olunmalıdır: “MDB ölkələrində ciddi qorxular var ki, iqtisadi inteqrasiya mütləq siyasi müstəqilliyin itirilməsinə gətirib çıxaracaq. Bununla belə müasir dünyada dərin iqtisadi inteqrasiya olmadan yaşamaq mümkün deyil. Əgər Rusiya həqiqətən də keçmiş respublikalarla uzunmüddətli əməkdaşlığa köklənibsə, o halda sübut etmək lazımdır ki, Avrasiya İqtisadi İttifaqı layihəsi siyasi müstəqilliyin saxlanıldığı, ərazi bütövlüyü, tarix, dil, mədəniyyət, mentalitet və partnyorların bərabərliyə əsaslanan inteqrasiya birliyidir. Əlbəttə ki, bəzi qərarlar bu və ya digər tərəfin maraqlarına zidd ola bilər və hər bir iştirakçı ölkə istənilən qərara veto qoymaq imkanına malik olmalıdır. Bu iqtisadi inteqrasiyanın ciddi impulsudur”.\nRusiya nəşri hesab edir ki, Ukrayna hadisələri və beynəlxalq reaksiya Belarus və Qazaxıstanla danışıqlarda Rusiyanı maksimal ehtiyatlı olmağa məcbur edirdi: “Qazaxıstan prezidenti Nursultan Nazarbayev keçən il Qırğızıstan, Tacikistan və Ermənistanın Gömrük Şurasına birləşməsinə qarşı çıxırdı. Amma yalnız Türkiyənin quruma üzvlüyü ilə bağlı ona görə razılıq var idi ki, Gömrük Şurasının SSRİ və ya Avropa Birliyi kimi fövqəlmilli siyasi birləşməyə çevrilməsinə mane olsunlar. Siyasi inteqrasiyaya eyni zamanda Belarus prezidenti Aleksandr Lukaşenko qarşı çıxdı. Son müqavilədən ümumi vətəndaşlıq, xarici və hərbi-texniki siyasət, sərhədlərin ümumi mühafizəsi, ümumi parlament ideyası, pasport-viza sahəsi və ixraca nəzarət kimi məsələlər çıxarılıb”.\n“Nezavisimaya qazeta” hesab edir ki, Avrasiya İqtisadi İttifaqındakı partnyorlar inteqrasiya prosesini ləngitməkdə davam edilər. “Məsələn, Nazarbayev yaxın vaxtlarda – Minskdə keçirilən Avrasiya İqtisadi İttifaqının sammitində bildirdi ki, quruma üzvlük Qazaxıstanın müstəqilliyini hədələyərsə, ittifaqdan çıxa bilər. Bundan başqa Avrasiya İqtisadi İttifaqının iştirakçıları arasında iqtisadi faydalar qeyri-bərabər şəkildə bölünür. Burada hələ ki ən çox Belarus qalib gəlir, Qazaxıstan isə məğlub olur. Rusiya postsovet inteqrasiya layihəsinin sponsoru olduğu üçün bu ağır yükü hər baxımdan üzərinə götürməli olacaq. Avrasiya İqtisadi İttifaqı çərçivəsində ticari əməkdaşlıq Belarusin milli iqtisadiyyatı üçün daha əhəmiyyətlidir. Belarusun xarici ticarət dövriyyəsinin 46,4 faizi Rusiya və Qazaxıstanın payına düşür. Amma Lukaşenko Astanada Avrasiya İqtisadi İttifaqının yaradılması barədə sənədin imzalanmasına az qalmış sənədə imza atmaqdan imtina etdi və geosiyasi layihənin məhz Kreml üçün çox əhəmiyyətli olduğunu bildirdi. Belarus Moskvadan 2,5 milyard dollar kredit vədi aldı və Rusiya azad ticarətə aid olan bir sıra güzəştlərə getməli oldu. Amma bütün bunlar Gömrük Şurasında nə qarşılıqlı ticarətin çiçəklənməsinə, nə də mal strukturunun yenidən qurulmasına gətirib çıxardı”.\nAvrasiya İqtisadi İttifaqı üçün bir başqa problem də var. Hələ də məlum deyil ki, Ermənistan və Qırğızıstanın üzvlüyü quruma hansı iqtisadi dividentlər gətirəcək? Digər tərəfdən isə ittifaq Qırğızıstan və Ermənistanın üzvlüyü üçün bir sıra tələbləri yerinə yetirməlidir. Yalnız Qırğızıstan Gömrük Şurası iqtisadiyyatına uyğunlaşmaq üçün 500 milyon dollar alacaq. İrəvan isə Ermənistanın İranla sərhədini Ermənistanın Gürcüstanla sərhədinə birləşdirən “Şimal-Cənub” avtomobil yolunun tikintisi üçün bu yaxınlarda 150 milyon dollar aldı. Avrasiya İqtisadi İttifaqı ilə ümumi sərhədlərə malik olmayan Ermənistan Moskvadan iqtisadi baxımdan asılıdır.\nErmənistanın Avrasiya İqtisadi İttifaqına girişinə Azərbaycan qarşı çıxır. Azərbaycanın özü isə ittifaqa daxil olmaq niyyətində deyil. Özbəkistan və Türkmənistan isə Rusiya ilə münasibətlərdə iqtisadi və siyasi azadlıq siyasəti tətbiq edir. Rusiyanın Ukrayna siyasəti də prosesə təsir edir. Özbəkistan prezident İslam Kərimov Avrasiya İqtisadi İttifaqın yaradılmasına barədə tənqidi çıxış edib: “Onlar deyirlər ki, yalnız iqtisadi bazar yaradırlar, müstəqillikdən qətiyyən imtina etməyəcəklər. Bəs iqtisadi müstəqillik olmadan siyasi müstəqillik ola bilərmi?"\nABŞ və Avropa Birliyi, eləcə də digər inkişaf etmiş ölkələrin Rusiyaya qarşı tətbiq etdiyi sanksiyalar Rusiya iqtisadiyyatında enişin başlanğıcı ola bilər. Bu halda isə Kremlin planlaşdırdığı bir sıra əhəmiyyətli layihələrin təxirə salınması şübhəsizdir. “Qazprom” və “Rosneft”ə qarşı sanksiyalar Rusiyanın müttəfiq respublikalarda təsirinə mane ola bilər.\nUkraynanın Avrasiya İqtisadi İttifaqında olmaması isə qurumun aşkar çatışmazlığıdır. Ölkənin 46 milyonluq əhalisi və diversifikasiya edilmiş iqtisadiyyat ittifaqa çox yaxşı perspektiv vəd edərdi. İndiki halda isə Ukrayna əldə çıxmış kimi görünür. Hətta ruspərəst hesab olunan Viktor Yanukoviç belə “3+1” düsturu arxasında gizlənərək Kremlin layihəsinə müqavimət göstərirdi. Moskvada yaxşı amlayırlar ki, Rusiya ilə yanaşı postsovet məkanında istənilən ciddi inteqrasiya layihəsinin müvəffəqiyyət qazanması üçün Ukrayna lazımdır. Məhz Ukrayna və Rusiyanın iqtisadi potensialı keçmiş SSRİ iqtiasadiyyatının lokomotivi olmağı bacarmışdı. Məhz Avropa İttifaqında lokomotiv kimi Almaniya və Fransa çıxış edir.\n“Hətta daha uzaq perspektivdə Rusiyanın Ukrayna ilə eyni inteqrasiya layihəsində yer alması çətin olacaq. Rusiya Federasiyası və Ukrayna arasında yaranmış düşmən münasibət hələ uzun illər onların postsovet inteqrasiya ittifaqları çərçivəsində birləşməsini istisna edir. Biz Krımı udduq və Ukraynanı itirdik. Bu uzun müddət üçün kifayət edəcək. Amma bu çox kədərlidir", - Rusiya Elmlər Akademiyasın İqtisadiyyat İnstitutunun direktoru Ruslan Qrinberq qeyd edir.\n“İstənilən inteqrasiya modeli yalnız onun iştirakçılarının bərabərliyi şərti ilə yaşamağa qabildir”, - sonda “Nezavisimaya qazeta bildirir.


Fransada müsəlmanlara qurbanlıq satanları polisə şikayət edirlər - VİDEO\n14 avq 2019, 14:32\nFransada əvvəllər müsəlmanlara qurbanlıq satmış fermer cütlük artıq bunun qadağan edildiyini və hətta buna yol verənlərin qonşuları tərəfindən polisə şikayət edildiyini bildirib.\nYeniavaz.com "euronews"ə istinadla xəbər verir ki, Maqali və Klaudi Noli cütlüyü, əvvəllər satmaqla yanaşı həmçinin istəyən müsəlmanlara fermada heyvanları kəsmək icazəsi də verdiklərini deyirlər. Onlar bildirirlər ki, bu proses əsl festival havasında keçirmiş. Lakin daha sonra onlar polisin də xəbərdarlığı ilə bu işə son verməli olublar. Çünki artıq uzun müddətdir ki, Fransada müsəlmanlara qurbanlıq heyvan satmaq qadağandır. Cütlük, gizli yolla qurbanlıq satanların isə çox vaxt qonşuları tərəfindən polisə şikayət edilməsi ilə nəticələndiyini bildirir.\nQeyd edək ki, Fransada təyin edilmiş yerlər xaricində qurbanlıq heyvan kəsənləri 6 aya qədər həbs və 15 min avro pul cəzası gözləyir. Avtomobilində canlı qurbanlıq heyvan daşıyan şəxslərə isə 750 avroya kimi cəzalar tətbiq edilir.\nFransada qurbanlıq kəsməyin yeganə üsulu, dövlətin təyin etdiyi 3 mərkəzdən biri ilə əlaqə yaradaraq qurban kəsimi üçün sıra növbəsi almaqdır. Bu zaman şəxs, kəsdirmək istədiyi heyvanın növünü və çəkisini həmin quruma bildirir. 4 bayram günü müddətində isə təyin olunmuş sırada qurban müsəlman şəxsin önündə kəsilir. Bu zaman şəxsə sadəcə qurbanlığın əti verilir. Dərisi və artıq hissələri isə heyvanın kəsildiyi yerdə qalır. İstəyən qurbanının kəsilməsini canlı olaraq evindən də izləyə bilər.\nAncaq bütün bunlara baxmayaraq Fransada ənənəvi üsullarla qurban kəsənlər də az deyil.


Vandal krallığı — Vikipediya\nVandal krallığı və yaxud Vandal və Alan krallığı — Xalqların böyük köçündən sonra Roma imperiyası ərazisində yaranmış dövlətlərdən biri. 435-ci ildə kral Qenserikin başçılığı ilə Vandalların Şimali Afrikada qurduğu dövlət. Dövlətin əsas əhalisi Vandallar və Alanlardan ibarət idi.\nlat. Regnum Vandalum\n479-cu ildə Vandal krallığı sərhədləri\nHippo Regius (435-439)\nAfrika (Roma vilayəti)\nAfrika (Bizans vilayəti)\n2 Roma qarəti\n4 Krallığın sonu\n429-cu ildə, Vandallar kral Qenserikin başçılığı ilə Şimali Afrikaya daxil oldular. 80000 nəfər Vandal və Alandan ibarət olan bu topluluqda 20000 nəfər əsgər var idi.[Peter Heather 1] 430-cu ildə Roma şəhəri Hippo Regiusu ələ keçirərək dövlət qurma yolunda ilk addımlarını atmış oldular.[Roger Collins 1] 435-ci ildə Roma imperiyası ilə sülh bağlayan Vandallar Şimali Afrikanın böyük bir hissəsini müqavilə ilə ələ keçirdi. 439-cu ildə kral Qenserik sülhü pozaraq müasir Tunisdə yerləşən Africa Proconsularis əyalətinə yürüş etdi[Roger Collins 2]. Karfagen şəhəri döyüşsüz ələ keçirildi. Kral Qenserik Vandal dövlətinin əsasını qoydu, özünü də Vandalların və Alanların kralı (lat. Rex Vandalorum et Alanorum) titulu ilə hökmdar elan etdi. Zamanla Siciliya, Sardiniya, Korsika və Balear adaları da ələ keçirildi. Roma imperatoru III Valentinian 442-ci ildə Vandalların müstəqilliyini tanıdı, qızı Yevdokiyanı isə şahzadə Hunerikə nişanladı.\nƏsas məqalə: Roma qarəti (455)\n455-ci ildə Petronius Maksimus imperator III Valentinianı devirərkən keçmiş imperatorun həyat yoldaşı imperatriça Lisiniya Yevdoksiya Vandallardan ona köməyə gəlməsini xahiş etmişdi. Petronius Maksimus şəhərdən qaçsa da Qenserik şəhəri 2 həftə boyunca qarət etdi, imperatriça və qızlarını da öz krallığına apardı.[Averil Cameron 1]\nRoma imperiyası Vandal krallığını geri ələ keçirməyə can atırdı. İmperator Mayorian buna cəhd etsə də, 460-cı ildə Kartaxena sahillərində ağır məğlubiyyətə uğramışdı. Bu dəfə Qərbi Roma imperiyası və Şərqi Roma imperiyası öz güclərini birləşdirib, 468-ci ildə 100000-dən çox əsgər və 1000-dən çox gəmi ilə Kap Bon burnuna gəldilər. Vandallar bu dəfə Qərbi Roma gəmilərini ələ keçirib Bizans gəmilərini yandıraraq çox böyük bir məğlubiyyətə uğratdılar. 470-ci ildə Qərbi Roma imperiyası Vandallarla sülh bağlamağa məcbur oldu.[Roger Collins 3]\nBizansda I Yustinian hakimiyyətə gələndə qədim Roma imperiyasının sərhədlərini bərpa etmək fikrində idi. Bu məqsədlə 533-cü ildə Vandal müharibəsini başlatdı və gücdən düşmüş Vandalları məğlub etdi. 534-cü ildə son Vandal kralı Qelimer həbs olundu, digər vandallar Konstantinopola məcburi əsgər kimi aparıldılar. Vandal krallığı Bizansın bir əyalətinə çevrildi.[Roger Collins 4]\n↑ Andrew Merrills and Richard Miles, The Vandals, (Blackwell Publishing, 2007), 60.\n↑ Peter Heather, The Fall of the Roman Empire: A New History, Macmillan, ISBN 0-333-98914-7, səh 197-198\n↑ Collins, Roger (2000), The Cambridge Ancient History. Late Antiquity: Empire and Successors, A.D. 425–600 (Cambridge University Press) XIV\n↑ səh 124-125\n↑ səh. 125\n↑ səh. 126\n↑ Cameron, Averil (2000), The Cambridge Ancient History. Late Antiquity: Empire and Successors, A.D. 425–600 (Cambridge University Press) XIV\nMənbə — "https://az.wikipedia.org/w/index.php?title=Vandal_krallığı&oldid=4979028"\nLast edited on 25 dekabr 2019, at 10:53\nBu səhifə sonuncu dəfə 25 dekabr 2019 10:53 tarixində redaktə edilib.


Azərbaycan ombudsmanı ali təhsil müəssisələrində rüşvətin qarşının alınması ilə bağlı təkliflər irəli sürüb\n1 Mart 2011 17:04 (UTC+04:00)\nAzərbaycan, Bakı, 1 mart /Trend, müxbir M.Əliyev/\nAzərbaycanda ali və orta ixtisas təhsili müəssisələrində imtahan və məqbulların keçirilməsi zamanı yol verilən özbaşınalıq, qiymət müqabilində rüşvət alınması halları cəmiyyətdə ciddi narazılıqlarla qarşılanır. Trend-in məlumatına görə, bu barədə ombudsman Elmira Süleymanovanın Milli Məclisə təqdim etdiyi 2010-cu il üzrə illik məruzədə bildirilir.\nMəruzədə qeyd olunur ki, bu kimi hallar təhsilin inkişafına, yüksəkixtisaslı mütəxəssis kadrların hazırlanmasına maneçilik törədir.\nAzərbaycanın insan haqları üzrə müvəkkili illik məruzəsində qeyd edilən halların qarşısının alınması məqsədi ilə müəllimlərin imtahan və məqbulların keçirilməsi prosesindən kənarlaşdırılması və insan amilindən istifadənin qarşısının alınması, biliyin test vasitəsilə qiymətləndirilməsi üsulunun tətbiq edilməsini təklif edir. "Bu üsulun tətbiqi təhsilin keyfiyyətinin artmasına, müəllim-tələbə münasibətlərinin saflaşmasına, həmçinin tələbələrin məsuliyyətinin artmasına kömək edə bilər", - ombudsmanın hesabatında qeyd olunur.\n2010-cu ildə təhsil hüququnun pozulması ilə bağlı müvəkkilin ünvanına 341 şikayət daxil olub.\nOmbudsmanın hesabatında bildirilir ki, əksər ali təhsil müəssisələrində müəllimlər tərəfindən onların və ya kafedraların digər müəllimlərinin müəllifi olduqları tədris vəsaitlərinin və dərs kitablarının zorla, hətta olduqca baha qiymətə tələbələrə satılması halları da narazılıqla qarşılanır. Hesabatda qeyd olunur ki, həmin kitabları almaqdan imtina edən tələbələr bir sıra hallarda müəllimlər tərəfindən təzyiqlərə məruz qalır, imtahan və məqbullarda bilikləri qeyri-kafi qiymətləndirilir.\nAzərbaycanda hazırda 51 ali təhsil müəssisəsi fəaliyyət göstərir, onlardan 15-i özəldir.\nİnsan haqları üzrə müvəkkilin illik məruzəsi Milli Məclisdə martın 4-də müzakirə olunacaq.


Leyla Əliyevadan qüsurlu Moskva uşaqlarına töhfə -\nLeyla Əliyevadan qüsurlu Moskva uşaqlarına töhfə - FOTO\n00:26 07 Mart 2014 Oxunub : 632\nHeydər Əliyev Fondunun vitse-prezidenti Leyla Əliyeva Moskva Uşaqlara Tibbi Yardım Elmi-Təcrübə Mərkəzində olub.\nMartın 6-da Heydər Əliyev Fondunun vitse-prezidenti Leyla Əliyeva kəllə-üz nahiyəsinin inkişafında qüsurlar olan və sinir sistemi xəstəlikləri ilə doğulan uşaqlara tibbi yardım üzrə Moskva Elmi-Təcrübə Mərkəzində olub.\nAzVision.az AzərTAc-a istinadən məlumat verir ki, Heydər Əliyev Fondunun vitse-prezidenti Leyla Əliyevanı uşaqlara tibbi yardım üzrə ETM-in direktoru, tibb elmləri doktoru, professor, RTEA-nın akademiki, Rusiya Federasiyasının Əməkdar Həkimi Andrey Pritıko qarşılayıb. O, 1995-ci ildə yaradılan mərkəzin işindən danışıb və qeyd edib ki, ETM dövlət səhiyyə müəssisəsidir və uşaqlara həyatının ilk günlərindən 18 yaşınadək ixtisaslaşdırılmış tibbi yardım göstərir. Mərkəzdə yüksək ixtisaslı mütəxəssislər işləyirlər. Onların arasında 20 tibb elmləri doktoru, 32 tibb elmləri namizədi vardır. Mərkəzin bir çox mütəxəssisləri müəllimlik fəaliyyəti ilə məşğul olur, təcrübə və biliklərini gələcək həkimlərə öyrədirlər.\nSonra Leyla Əliyeva neyrocərrahiyyə, yeni doğulmuş və vaxtından əvvəl doğulmuş uşaqların patologiyası, onkologiya şöbələrində yaradılmış şəraitlə tanış olmuş, kliniki-diaqnostika laboratoriyasını, şüa diaqnostikası şöbəsini, genetika xidmətini gəzib. Palatalarda Leyla Əliyeva xəstəxanada müalicə olunan uşaqlarla və onların valideynləri ilə söhbət edib. Hər bir şöbənin rəhbəri Heydər Əliyev Fondunun vitse-prezidentinə müalicə metodları barədə məlumat verib. Uşaqların hər birinə Heydər Əliyev Fondu adından hədiyyələr paylanıb.\nLeyla Əliyevaya mərkəzdə işləyən azərbaycanlı həkimlər təqdim olunub. Onlar qeyd ediblər ki, Azərbaycan xalqının ümummilli lideri Heydər Əliyevin şəxsi təşəbbüsü ilə Moskvada təhsil alıblar.\nSonra klinikanın rəhbərləri ilə işgüzar söhbət olub. Elmi-Təcrübə Mərkəzinin direktoru A.Pritıko qeyd edib ki, bizim mərkəzdə müalicə olunan uşaqlar əlamətdar günlərdə və bayramlarda Heydər Əliyev Fondundan hədiyyələr alırlar. O, xəstə uşaqlara göstərilən qayğıya görə Heydər Əliyev Fondunun Rusiya nümayəndəliyinə minnətdarlığını bildirib.\nHeydər Əliyev Fondunun vitse-prezidenti Leyla Əliyeva Azərbaycanda həyata keçirilən "Diabet xəstəsi olan uşaqlara daha çox qayğı" proqramından və Heydər Əliyev Fondunun təşəbbüsü ilə Bakıda tikilən Talassemiya Mərkəzinin fəaliyyətindən danışmışdır. Görüşdə Moskva mərkəzi ilə Azərbaycanın tibb müəssisələri arasında palliativ yardım sahəsində əməkdaşlıq məsələsi müzakirə olunub.\nLeyla Əliyevanın təşəbbüsü ilə artıq bir neçə ildir ki, Heydər Əliyev Fondunun Rusiya nümayəndəliyi əlamətdar günlər və bayramlar ərəfəsində Elmi-Təcrübə Mərkəzində müalicə olunan uşaqları təbrik edir, onlara oyuncaq və şirniyyat verir, mərkəzə isə məişət texnikası bağışlayır.


HEÇ NƏDƏN NİŞANLISINI DÖYÜB QOLUNU SINDIRDI VƏ...\n...Qadınlara qarşı zorakılıq nə qədər qınansa da, yenə də davam etməkdədir...\nBelə ki, bu dəfə Bakıda nişanlısı tərəfindən döyülən 27 yaşlı gənc qızın hər iki qolu sınıb. Hadisə paytaxt ərazisində qeydə alınıb. Belə ki, 1995-ci il təvəllüdlü İsmayılova Cəmilə İsmayıl qızı təcili tibbi yardımın köməkliyi ilə xəstəxanaya çatdırılıb. Müayinə zamanı ona hər iki qolun mil sümüyünün sınığı diaqnozu qoyulub. Hadisənin təfərrüatı araşdırılır.\nTəbii ki, istintaq və ya təhqiqat başlayanda oğlan əsəbləşdim, yaxud heç özüm də bilmədim necə baş verdi və s. kimi bəhanələrə başlayacaq, hətta üzr də istəyəcək. lakin bir könül ki, sındırıldı, onu bərpa etmək mümkünsüz olur... Bəlkə sonrakı peşmançılığı əvvəldən düşünüb qol sındırmayaq, yersiz addımlar atmayaq, boğub öldürməyək?!


Rusiyada kvant texnologiyalarının inkişafına yönələn federal layihənin həyata keçirilməsi çərçivəsində Milli Kvant Laboratoriyası inşa ediləcək. Bu barədə mətbuat konfransında jurnalistlərə “Rosatom” dövlət korporasiyasının kvant texnologiyaları üzrə layihə ofisinin rəhbəri Ruslan Yunusov bildirib.\n“ICTnews” Elektron Xəbər Xidməti “SecurityLab” resursuna istinadən yazır ki, yeni struktur universitet, elmi mərkəz, texnoloji şirkət, maliyyə təşkilatı, startap və tərtibatçı komandaların kvant kompüterlərinin yaradılması sahəsində səy və resurslarını birləşdirəcək. Yaradılan konsorsiumun iştirakçıları kvant hesablamaları sahəsində işlərin aparılması üçün lazımi infrastrukturun inkişafı ilə məşğul olacaq, eləcə də kadr hazırlığını təmin edəcəklər.\n“Dünyada milli proqramlar çərçivəsində kvant texnologiyalarının inkişafını təkcə biz düşünmürük. Onlar bu yaxınlarda Avropa, Çin, ABŞ və Hindistanda istifadəyə verilib. Hazırda biz kvant texnologiyalarının inkişafı üzrə milli “yol xəritəsi” çərçivəsində qarşıya qoyulan vəzifələrin həyata keçirilməsi üçün Milli Kvant Laboratoriyası yaradırıq”, – korporasiya təmsilçisi əlavə edib.


«Qarabağ münaqişəsi artıq dondurulmuş münaqişə deyil».\nBunu «Amerikanın Səsi» radiosuna müsahibəsində ATƏT-in Minsk qrupunun amerikalı həmsədri James Warlick deyib.\nHəmsədr Soçidəki görüşü Azərbaycan və Ermənistan arasındakı gərginliyi yumşaldacaq birinci addım sayır:\n«İndiki vəziyyət bizi çox narahat edir, dərhal vəziyyəti yumşaldacaq addımların atılmasına ehtiyac var. Soçidə prezidentlərin görüşünü gərginliyin azaldılması yolunda birinci addım saymaq olar. Biz ümid edirik ki, bu görüş Azərbaycan-Ermənistan sərhədindəki qarşıdurmaları, müsbət inkişafa mane olan təxribat dolu bəyanatları dayandıracaq».\nJames Warlick deyib ki, özünün sərhədində böyük problemləri olan Rusiya bütün hallarda yeni münaqişənin qızışdırılmasında maraqlı deyil. Rusiyanın Azərbaycana silah satması barədə suala isə həmsədr belə cavab verib:\n«Rusiyanın istənilən ölkə ilə iqtisadi əlaqələr qurmaq hüququ var. Bu, heç bir şəkildə Rusiyanın sülh danışıqları ilə bağlı səmərəli iş aparmasına mane olmur. Lakin sülhün əldə olunması üçün ən böyük səyi Azərbaycan və Ermənistandan göstərməlidir».\nAvqustun 10-da Rusiyanın Soçi şəhərində Azərbaycan və Ermənistan prezidentləri - İlham Əliyev və Serzh Sarkisian-ın görüşü nəzərdə tutulub. Görüşün təşəbbüskarı Rusiya prezidenti Vladimir Putin-dir.


A4-Tech kompüter siçanlarını (simli və simsiz əlaqəli) “iComp” internet mağazasında sifariş edin!\nAna səhifə Kompüter Aksessuarları\tKompüter siçanları\tA4Tech\nA4tech X7 XL-747H Gaming Mouse\nBakıda ucuz qiymətə tam orijinal A4tech X7 XL-747H modelini iComp.az saytından münasib qiymətə sifariş edə bilərsiniz.\nA4tech G7-320N (G7-320N-1) Gaming Mouse\nBakıda ucuz qiymətə tam orijinal A4tech G7-320N (G7-320N-1) modelini iComp.az saytından münasib qiymətə sifariş edə bilərsiniz.\nA4tech G3-270N (G3-270N-1) Gaming Mouse\nBakıda ucuz qiymətə tam orijinal A4tech G3-270N (G3-270N-1) modelini iComp.az saytından münasib qiymətə sifariş edə bilərsiniz.\nA4tech OP-530NU (OP-530NU) Gaming Mouse\nBakıda ucuz qiymətə tam orijinal A4tech OP-530NU (OP-530NU) modelini iComp.az saytından münasib qiymətə sifariş edə bilərsiniz.\nA4Tech Bloody ML16 Commander Gaming Mouse\nBakıda ucuz qiymətə tam orijinal A4Tech Bloody ML16 Commander modelini iComp.az saytından münasib qiymətə sifariş edə bilərsiniz.\nA4Tech X-7 Black (X-718BK) Gaming Mouse\nBakıda ucuz qiymətə tam orijinal A4Tech X-7 Black (X-718BK) modelini iComp.az saytından münasib qiymətə sifariş edə bilərsiniz.\nBakıda ucuz qiymətə tam orijinal A4Tech Bloody T60 modelini iComp.az saytından münasib qiymətə sifariş edə bilərsiniz.\nA4Tech Bloody V7MA XGLIDE Ultra Gaming Mouse\nBakıda ucuz qiymətə tam orijinal A4Tech Bloody V7MA XGLIDE modelini iComp.az saytından münasib qiymətə sifariş edə bilərsiniz.\nA4Tech V-Track Gaming F3 (X7) Gaming Mouse\nBakıda ucuz qiymətə tam orijinal A4Tech V-Track Gaming F3 (X7) modelini iComp.az saytından münasib qiymətə sifariş edə bilərsiniz.\nA4tech G11-590FX Wireless mouse (Qara-qırmızı | 2000 Dpi | 2.4 Ghz)\nQara-qırmızı | 800/1000/1200/1600/2000 Dpi | 2.4 Ghz\nA4-Tech siçanı almaq\nYeni rahat idarəli cihaza ehtiyac var? A4-Tech şirkətinin mausları hətta ən tələbkar istifadəçilərin də tələblərini qarşılayır. Bu mauslar istifadəçini həm lazımi texniki imkanlar, həm də rahat istifadə ilə təmin etmək üçün yaradılmışdır.\nA4-Tech mauslarının texniki göstəriciləri\nKompüter siçanı almaq üçün əvvəlcədən onun hansı məqsədlərlə istifadə olunacağı müəyyənləşdirilməlidir. A4-Tech şirkəti həm ofis işləri üçün sadələşdirilmiş dizaynlı, həm də oyunlar üçün əlavə düyməciklərlə təchiz olunmuş kompüter siçanları istehsal edir.\nBizim mağazada siçanların simli və simsiz modelləri təklif olunur. Simli modellər kompüterə birbaşa USB port vasitəsilə, simsiz modellər bluetooth vasitəsilə qoşulur. Siçanın simsiz qoşulması onun noutbuk və ya kompüterdən müəyyən məsafədə işləməsinə şərait yaradır.\nLazer və ya optik siçan\nŞüalanmaya görə A4-Tech siçanlarını iki növə bölmək olar:\nLazer - istənilən səthdə, o cümlədən parıltılı və ya mat səthdə gözəl işləyir. Xüsusi texnologiyalar sayəsində bu siçanlar oyunçuya yüksək manevr və idarəetmə imkanı verir. Bu modellər adətən baha olur.\nOptik (LED işıqlı) - led işıqlarla təchiz olunmuşdur, buna görə də lazer siçanlardan ucuzdur. Bu modellər ofis işləri və multimedia faylları ilə işə uyğundur. Belə cihazı daim tozdan və kirlənmədən təmizləmək lazımdır. Simsiz əlaqəli LED işıqlı modellər analoji lazer modellərindən daha çox enerji sərf edir.\nKeyfiyyətli A4-Tech siçanları\nƏgər sizdə hər hansı sual yaranarsa, “Əlaqə” bölməsində göstərilmiş telefon nömrəsi vasitəsilə bizimlə əlaqə yarada bilərsiniz. Bizim menecerlər sizə A4-Tech siçanları haqqında ətraflı məlumat verər və sifariş etməyə kömək edərlər.


“Canavar” postunu düşməndən azad edən şəhid mayor... - FOTO\n30 Yanvar 2021 15:48\nMayor Rahib Babayev peşəkar hərbçi kimi səngərdə yetişmişdi. 18 illik xidmətinin 8 ili ən çətin döyüş bölgəsində - Murovda keçmişdi. Elə Murov yüksəkliklərinin azad edilməsi uğrunda döyüşlərdə də qəhrəmancasına şəhidlik zirvəsinə yüksəldi.\nMilli.Az xəbər verir ki, şəhidin xanımı Aygün Babayevanın qafqazinfo-ya bildirdiyinə görə, hərbçi olmaq Rahib Babayevin uşaqlıq arzusu olub. Bu arzu onu Naxçıvandan Bakıya - Heydər Əliyev adına Ali Hərbi Məktəbə gətirib:\n"Babayev Rahib Bəxtiyar oğlu 1985-ci ildə Şahbuz rayonunun Külüs kəndində anadan olub. Uşaqlıqdan hərb sənətinə marağı olub və buna görə də əvvəlcə Cəmşid Naxçıvanski adına hərbi liseydə, sonra isə Heydər Əliyev adına Ali Hərbi Məktəbdə təhsil alıb. İlk iş yeri H.Z.Tağıyev qəsəbəsində "N" saylı hərbi hissə idi. İlk komandiri isə Polad Həşimov olub. Belə bir generalın yetirməsi olmaq Rahib Babayev üçün fəxarət idi. O, sanki arzuladığı bir komandirə rast gəlmişdi..."\nA.Babayeva deyir ki, qəhrəmanımız həmişə düşmən tapdağı altında olan torpaqların xilası barədə düşünüb: "Qüsursuz xidmətə görə dəfələrlə fəxri fərmanlar, medallar və Ali Baş Komandanın xüsusi mükafatı ilə təltif olunmuşdu. Taleyi onu Kəlbəcərə tərəf çəkirdi. Kəlbəcəri qaytarmaq onun ən böyük arzusu idi. Onun işlədiyi hərbi hissədə hamı bilirdi ki, Babayev Kəlbəcər torpaqlarının azad olunmasına can atır. Vətən müharibəsi başlayanda Rahibin sevincinin həddi-hüdudu yox idi. Sevinirdi ki, nəhayət illərdir düşmən tapdağında olan torpaqlarımızı geri qaytaracaqlar. O, kəlbəcərli olmasa da, hər zaman Kəlbəcəri görmək istəyib. Döyüşlərdən öncə sıra önündə şəxsi heyətinə "mən sizinlə - öz ordumla Kəlbəcərə daxil olacam" deyirdi".\nŞəhidin xanımının sözlərinə görə, müharibə başlayandan sonra həyat yoldaşı ilə bir dəfə danışa bilib: "Rahib çox yaxşı ata idi, övladlarına çox bağlı idi. Hər gün zəng vurub dərsləri ilə, nə yeyib-içdikləri ilə maraqlanırdı. Heç vaxt uşaqlarını diqqətdən kənar qoymurdu. Uşaqlarımızın gələcəyini çox düşünürdü, onların yaxşı təhsil almalarını istəyirdi. Qızımız Mələyi həkim, oğlanlarımız İbrahimlə Əlini isə hərbçi görmək istəyirdi. Döyüşlər başlanandan cəmi bir dəfə - sentyabrın 28-də telefonla danışdıq. Mən onun üçün çox narahat idim. Mənə dedi ki, "narahat olma, hər şey yaxşı olacaq". Ondan sonra iki gün əlaqə saxlaya bilmədik. Sentyabrın 30-da şəhidlik zirvəsinə yüksəldi..."\nHəmsöhbətimiz deyir ki, Rahib Babayev tabeliyində olan əsgərlərinə də övladlarına göstərdiyi qayğını göstərib. Əsgərləri üçün komandirdən çox ata əvəzi olub. Hər birinin problemləri ilə şəxsən özü maraqlanıb. Bunu onunla birgə xidmət edən bütün hərbçi yoldaşları təsdiqləyir:\n"Döyüş yoldaşları deyirlər ki, Rahib 8 il xidmət etdiyi Murov silsiləsində ərazini yaxşı tanıyan ik-üç komandirdən biri idi. O, öz vəzifəsini döyüşlər başlayanda da layiqincə yerinə yetirib. Düşmənin strateji əhəmiyyətli "Canavar" sol döyüş mövqeyinin götürülməsində şəxsən özü iştirak edib. "Canavar" sağ adlanan yüksəkliyin götürülməsində istiqamət komandiri kimi iştirak edib. Hər iki yüksəklik döyüşlərin ilk günündə mayor Babayevin rəhbərliyi ilə düşməndən tam təmizlənib. "Canavar" postu Vətən müharibəsi başlanandan ermənilərdən alınan ilk post idi. 30 sentyabr tarixinə qədər düşmənin əks-həmlə edib geri götürməyə çalışdığı həmin yüksəkliklərin müdafiəsində taboru ilə layiqincə iştirak edib".\nSilahdaşlarının sözlərinə görə, 27-30 sentyabr tarixləri arasında düşmənin həmin strateji yüksəkliklərdə qoyub qaçdığı iri çaplı silahlardan elə onların özünə qarşı istifadə edərək bir neçə düşmən texnikasını məhv edib. Onu həm də mərd, qorxmaz, cəsarətli komandir kimi xarakterizə edirlər:\n"Rahib düşmən üzərinə cəsarətlə, sevinclə, gülə-gülə gedirdi. Döyüşdə qolundan ağır yaralansa da, döyüş meydanını tərk etməyib. Yaralı halda vuruşaraq yaralanmış əsgərlərinin həyatını xilas edib. Xeyli sayda düşmənin hərbi texnikasını və canlı qüvvəsini məhv edib. Həmin gün düşmənin atdığı artilleriya mərmisindən ikinci dəfə ağır yaralanıb və şəhid olub".\nMayor Rahib Babayev oktyabrın 2-də Sumqayıt şəhərinin Şəhidlər Xiyabanında dəfn olunub. Ölümündən sonra "Azərbaycan bayrağı" ordeni, "Vətən uğrunda" və "Kəlbəcərin azad olunmasına görə" medallarıyla təltif olunub.\n24 İyul 20:27 17 123 Səməd Səmədovun ölüm səbəbi açıqlandı\n24 İyul 22:58 9 074 Müğənni Aygün Mirzəyevaya hoteldə 23 bıçaq zərbəsi vuruldu - FOTO\n24 İyul 18:43 7 216 Səməd Səmədov vəfat etdi\n24 İyul 20:33 4 308 Azərbaycanda bu günün koronavirus RƏQƏMLƏRİ\n24 İyul 14:48 4 144 Tarix müəllimi yanına hazırlığa gələn şagirdini zorlayıb\n04:33 4 127 İkinci dəfə ailə quran Ayseldən yeni FOTO\n24 İyul 22:39 4 119 Bu gündən COVİD-19 pasportu olmayanlar toya buraxılmır - VİDEO\n22 İyul 10:48 40 711 Həyat yoldaşından ayrılan "Fəlakət" bu qızla eşq yaşayır? - Səmimi görüntülər - FOTO\n23 İyul 14:52 37 414 Bakı bulvarına blogger qız elə geyimdə gəldi ki, alt paltarına kimi göründü - VİDEO\n22 İyul 12:04 25 675 "Gərək biz boşanaydıq..." - Nadir xanımından danışdı


Britaniyanın Aİ-də üzvlüyünə dair referendum üzrə qanun layihəsi Lordlar Palatasına təqdim edilib\nSiyasət 29 Noyabr 2013 19:29 (UTC+04:00)\nNoyabrın 29-da Böyük Britaniya parlamentinin İcmalar Palatası ölkənin Avropa İttifaqında (Aİ) üzvlüyü haqqında referendumun 2017-ci ildə keçirilməsini nəzərdə tutan qanun layihəsini təsdiq edib. Trend-in RİA Novosti-yə istinadən verdiyi məlumata görə, bu, palatada qanun layihəsi üzrə sonuncu səsvermə olub.\nHazırda isə layihə baxılması üçün Lordlar Palatasına təqdim edilir. Lordlar Palatası isə öz növbəsində, sənədi gələn ilin başlanğıcından tez müzakirə etməyəcək.\nLeyboristlər və liberal-demokratlar qanun layihəsinin əleyhinə çıxış ediblər. Mühafizəkarlar isə hesab edirlər ki, yalnız Böyük Britaniya vətəndaşları ölkənin Aİ-nin tərkibində qalıb-qalmayacağını müəyyənləşdirməlidirlər.\nMühafizəkarlar Partiyasının nümayəndəsi Ceyms Uorton səsvermədən öncə bildirib ki, bu vacib qanun Britaniyanın Aİ-də gələcəyini müəyyənləşdirmək yolunda bir addımdır.\nQeyd edək ki, referendum haqqında qanun layihəsi mühafizəkarlar tərəfindən bu ilin mayında təqdim edilmişdi. Siyasətçilərin fikrincə, mühafizəkarlar 2015-ci il seçkilərində qələbə qazanacağı təqdirdə, səsvermə 2017-ci ilin sonunda baş tutacaq.


Vüqar Hüseynov (milli qəhrəman) — Vikipediya\nVüqar Hüseynov (milli qəhrəman)\n20 iyun 1969(1969-06-20)\nDaşkəsən, Cəbrayıl rayonu, Azərbaycan Respublikası\n20 iyul 1991 (22 yaşında)\nGoranboy rayonu, Azərbaycan Respublikası\n20 iyun 1969-cu ildə Cəbrayıl rayonunun Daşkəsən kəndində anadan olmuşdur. 1976-1986-cı illərdə Daşkəsəndə məktəbi bitirmişdir. 1987-ci ildə hərbi xidmətə çağırılmış, 1989-cu ildə hərbi xidmətini başa vuraraq Azərbaycana qayıdır və elektirik qaynaqçısı kimi fəaliyyətə başlayır. 1990-cı ildə DİN-nin polis dəstəsinə yazılır və həyatını cəbhə ilə bağlayır.\nVüqar Əsgərov. "Azərbaycanın Milli Qəhrəmanları" (Yenidən işlənmiş II nəşr). Bakı: "Dərələyəz-M", 2010, səh. 129.\nMənbə — "https://az.wikipedia.org/w/index.php?title=Vüqar_Hüseynov_(milli_qəhrəman)&oldid=4419196"\nLast edited on 10 sentyabr 2018, at 08:30


Sosial şəbəkələr: müsbət və mənfi tərəfləri - serqqapisi.az\nArtıq bir çoxları istəsə də, istəməsə də, sosial şəbəkələrsiz qala bilmir. İstifadəçilər arasında xüsusən gənc nəslin nümayəndələri çoxluq təşkil edir. Onların bir çoxunun istifadə etdiyi sosial şəbəkələrdə “Facebook”, “Twitter”, “İnstagram”, “Google+”, “Vkontakte”, “Odnoklassniki” və başqaları üstünlük təşkil edir.\nHər bir sahədə olduğu kimi, sosial şəbəkələrdən istifadəyə münasibətdə də fikirlər müxtəlifdir. Bir qisim sosial şəbəkələrin bugünkü günümüzdə sosiallaşmaq, dünyanın ən ucqar nöqtəsində olan insanlarla ünsiyyət yaratmaq, fikir bildirmək və qarşılığında cavab almaq, ictimai həyatda baş verən aktual məsələlər ətrafında müxtəlif sorğular təşkil etmək, canlı yayım vasitəsilə iclaslar, müzakirələr keçirmək, olduğun yer haqqında məlumatları dostlarınla audiovizual şəkildə paylaşmaq və digər müsbət xüsusiyyətlərini qeyd edirlər. Digərləri isə düşünürlər ki, sosial şəbəkələr insanların internet asılılığını artırır, mənəvi dəyərləri məhv edir, real həyatdan uzaqlaşdırır. Artıq bu asılılıq insanlarda bir sıra psixoloji problemlərin üzə çıxmasına səbəb olur. Müsahibimiz, psixoloq Gülnarə Muxtarova ilə söhbətimiz də elə bu mövzuda oldu.\nSosial şəbəkələrdən istifadənin müsbət və mənfi tərəflərinə toxunan Gülnarə xanım bunun bugünkü günümüzdə insanların ondan hansı məqsədlər üçün istifadə etdiklərindən asılı olduğunu vurğuladı. Bu şəbəkələrin müsbət tərəflərindən danışan psixoloq bildirdi ki, bu gün sosial şəbəkələr vasitəsilə bizi maraqlandıran hər bir məlumatı asanlıqla əldə edə bilirik. O cümlədən köhnə dost-tanışları tapa, keçmiş münasibətləri bərpa edə, ünsiyyəti genişləndirə, yeni tanışlıqlar yarada bilirik.\nSonda o bildirdi ki, sosial şəbəkədən söhbət məqsədilə istifadə edənlərin sayı bu gün daha çoxdur. Əslində, ondan müzakirə, diskussiya üçün istifadə etmək, qarşılıqlı fikir mübadiləsi aparmaq daha faydalıdır. Təəssüf ki, bizdə qədərindən artıq, özü də lazımsız yerə istifadə edənlərin sayı daha çoxdur.\nSosial şəbəkələrdən kimisi, sadəcə, vaxt keçirmək üçün istifadə edir ki, bu da bir müddətdən sonra asılılıq yaradır. Artıq beş və ya on dəqiqə üçün daxil olduğun sosial şəbəkədə saatlarla qalırsan. İnsanın vaxtını “virtual dünya”ya sərf etməsi real həyatdan uzaqlaşmağa gətirib çıxarır ki, bu da sonralar psixoloji problemlər yaradır. Əvvəlcə vərdiş, sonra isə xəstəlik dərəcəsində asılılıq yaradan sosial şəbəkələr insanlarda depressiya, yuxusuzluq, yorğunluq, aqressivlik, paxıllıq və digər xoş olmayan halların yaranmasına səbəb olur. Bir faktı da qeyd edək ki, sosial şəbəkələr üzündən boşanan ailələrin sayı da artır.\nTəəssüflə qeyd etmək lazımdır ki, sosial şəbəkələr səbəbindən intihara cəhd edənlər də az deyil. O cümlədən narkotik aludəçiliyinə cəlbetmə, müxtəlif dini cərəyanların təbliği qarşılaşdığımız mənfi hallardır. Buna görə də azyaşlı uşaqların, xüsusilə yeniyetmələrin sosial şəbəkələrdə çox vaxt keçirmələri təhlükəlidir.\nSosial şəbəkənin gənc istifadəçilərindən biri olan Naxçıvan Dövlət Universitetinin tələbəsi Sərdar Məmmədov, əsasən, “Facebook” və “İnstagram”dan istifadə etdiyini bildirdi: “Bu şəbəkələrdən istifadə səbəbim ölkədə və dünyada baş verən hadisələri, yenilikləri daha tez və rahat formada öyrənməkdir. Sosial şəbəkələrin mənfi və müsbət tərəfləri olduğu danılmazdır. Bu da ondan hansı məqsədlə istifadə edilməsindən çox asılıdır. Yəni bu vasitədən müəyyən müddət ərzində istifadə etmək, gün ərzində daha çox vaxt almasına imkan verməmək lazımdır. Həddindən artıq istifadə başqa işlərə həvəssiz yanaşmağa, tənbəlliyə, psixoloji problemlərin artmasına gətirib çıxarır”.\nDigər bir sosial şəbəkə istifadəçisi Nərmin Əkbərli bildirdi ki, sosial şəbəkələrdən qarşıya qoyduğumuz faydalı məqsədlər üçün istifadə olunmalıdır. Sosial şəbəkələr bizdən yox, biz onlardan istifadə etməliyik. Yalnız bu halda onlardan faydalana bilərik.\nQoşqar Hüseynli isə bildirir ki, daim internetdə olmaq insanda bir müddətdən sonra patoloji zərurilik yaradır. İstifadəçilərin böyük əksəriyyəti şəbəkələrdən uzaqlaşmağa çalışırlar, lakin müəyyən müddət keçdikdən sonra yenə ora qayıdırlar. Bu, o deməkdir ki, insanlar şəbəkələrdən birbaşa asılılıqlarını dərk edirlər, lakin heç bir yolla ona qalib gələ bilmirlər. Amma elələri də var ki, sosial şəbəkələrdən istifadədən birdəfəlik imtina ediblər.\nAktiv sosial şəbəkə istifadəçisi Turan Osmanlı isə “Facebook”, “İnstagram” kimi sosial şəbəkələrdən istifadə etdiyini bildirdi. “İnstagram”dan həm biznes yeniliklərini, həm də onu maraqlandıran istifadəçiləri izlədiyini dedi: “Sosial şəbəkələrin müsbət tərəfi buradan elmi yeniliklərlə, yeni iş yerləri ilə bağlı məlumat əldə etmək, hətta pul qazanmağın mümkünlüyüdür. Mənfi cəhəti isə insanları özündən asılı vəziyyətə salmasıdır”\nMüasir dövrdə sosial şəbəkələrdən düzgün istifadənin təbliği çox mühüm əhəmiyyətə malikdir. İstifadəçiləri mənfi təsirlərdən qorumaq və insanların şəbəkələrdən düzgün istifadə etməsi üçün maarifləndirmə işi aparılmalıdır.


Şair-dramaturq Ramiq Muxtar yazır: XVI yuxu » Reyting.az\nŞair-dramaturq Ramiq Muxtar yazır: XVI yuxu\nTarix: 06-01-2019 09:14 | Bölmə: Xəbər lenti\nAtam Muxtar kişi bu gün yuxuma birinci həyat yoldaşımın atası İbrahim müəllimlə gəlmişdi. O, İbrahim müəllim ki, vaxtilə onun qızını istəyəndə məni çox get-gələ salmışdı. Lakin, o, bu dəfə məni görcək boynuma sarıldı və dedi:\n- Ramiq, vaxtilə mən sənə çox əziyyət vermişəm, elçilik məsələsində. İndi atanla gəldim, sənə deyim ki, mən də, rəhmətlik qızım Bəhicə həkim də səninlə qohumluqdan çox razı qaldıq.\n1967-cıi ildə Ordubad teatrında mən, şair Hüseyn Əzimin “Əkbər kimdir” piyesini hazırlayırdım. O, Hüseyn Əzim ki, onun məşhur “Naxçıvan” mahnısı bu gün bütün bölgələrdəki toy mərasimlərində çalınır və sevilir. Bu mahnı 1940-cı illərin axırlarında bəstəkar Məmməd Cavadov tərəfindən yazılımışdır. Məmməd Cavadov əslən Füzuli rayonundan idi. O, Üzeyir Hacıbəylinin tələbəsi kimi bəstəkarlıq fakültəsini bitirmişdir.\nNə isə, mən Ordubadda olan zaman atam Muxtar kişi mənə zəng edib dedi ki, xalan Mənsurə müəllimənin səninlə vacib işi var, bir günlüyə Naxçıvana qayıt. Mən səhəri gün Naxçıvana - xalamgilə gəldim. Xalamın və onun həyat yoldaşı Qasım Rəcəblinin sanki gözləri gülürdü.\nXalam Mənsurə müəllimə sevincək halda dedi:\n- Ramiq artıq 25 yaşın vardır, evinizdə də ana yoxdur. Səni evləndirmək istəyirik. Şəhər poliklinikasına təyinatla Bəhicə adlı bir qız gəlibdir. Qasım müəllimi müalicə edir. Mən də gedib tanış oldum. Atası əslən Naxçıvanlıdır. Anası isə Qəbələdə həkim işləyir. Get, o qıza bax, biz məsləhət görürük ki, o qızla evlənəsən. Qızın atası İbrahim müəllim Bakıda yaşayır. Əmisi qızı Səadət müəllimə isə bəstəkar Məmməd Ələkbərovun həyat yoldaşıdır.\nMən poliklinikaya gəldim, Teatr İnstitutunda Rza Sarabski və Məlik Dadaşovun kursunu bitirən bir cavan oğlan kimi özümü təqdim etdim və Qasım müəllimin səhhəti haqqında onun fikrini bilmək istədim. O isə “hər şey yaxşı olacaq”,- deyə məni inandırdı.\nSonra mən bura gəlişimin məqsədini həkim qıza söylədim və onunla evlənmək arzusunda olduğumu bildirdim. Özüm haqqında kiçik məlumat verdim. Mən 5 yaşında olarkən anamın vəfat etdiyini və atamın bu günədək evlənmədiyini bildirdim. Beləliklə, qız mənimlə söhbətindən sonra “bu haqda fikirləşərəm”,- deyə mənə qəti cavab vermədi. Bir neçə ay onunla söhbətdən sonra atamgilin Bakıya elçi getməyi üçün ondan razılıq aldım. Lakin, atası İbrahim müəllim eşidəndə ki qızı Teatr İnstitutunu bitirmiş bir gənclə ailə həyatı qurmaq istəyir, qəti olaraq elçiləri qəbul etməyəcəyini bildirdi.\nAtam, xalam, bacım və mən Bakıya yola düşdük. 3 gün köhnə “İnturist”də İbrahim müəllimin razılıq cavabını gözlədik. O isə inadından əl çəkmirdi. Nəhayət, Bəhicə həkim məni bibisi Şəfiqə xanımla görüşdürmək üçün onlara apardı. O da məni görcək “ay oğul, özünə başqa bir institut tapa bilmirdin?”- dedi.\nDedim: Şəfiqə xanım Naxçıvanda 300-dən artıq həkim vardı. Ancaq cəmi 2 rejissor var. Həm də rejissorluq incəsənətin ən öndə gedən uca, hörmətli sahəsidir. Bizim söhbətimiz 3 saata yaxın davam etdi və hiss elədim ki, mənim söhbətimdən bibi kimi çox razı qalıb. O, İbrahim müəllimə zəng edib dedi:\n- İbrahim, qız səninkidir, özün bilərsən. Lakin, mənim səndən bir xahişim var, oğlanla görüş, söhbət elə, mən oğlanla söhbətimdən çox razı qaldım.\nSonra aydın oldu ki, Şəfiqə xanım zəng edən zaman İbrahim müəllim elektrik üzqırxanla üzünü qırxırmış və hirsindən əlindəki aparatı yerə çırpıb: “Bu da mənim bacım!”.\nSabahkı gün xəbər gəldi ki, İbahim müəllim mənimlə görüşmək istəyir. Mən bir tort alıb onlara gəldim, evdə özü və həyat yoldaşı Cəmilə xanım idi. Düzdür, o məni o qədər də isti qarşılamadı və sonradan söhbətlərimizdə gördü ki, mən ədəbiyyatı da, tarixi də, coğrafiyanı da mükəmməl bilirəm, dünyanın bütün gedişatından xəbərim var. Üzünü Cəmilə xanıma tutub dedi:\n- Yeməyə bir şey var?\nO da süfrəyə mənim heç vaxt xoşlamadığım, həmişə evimizdə ikinci yemək kimi hazırlanan dolma gətirib qoydu. İbrahim müəllim isə soyuducunu açıb yarımçıq “Bakı” arağı gətirdi. Mən, yarımçıq arağı görüb onun əvəzindən pərt oldum. Çünki mən evimizə gələn qonağın qabağına heç vaxt yarımçıq araq qoymamışam. Bu, gələn qonağa hörmətsizlikdir.\nMəclisimiz qurtarandan sonra İbrahim müəllim dedi ki, bu gün “Neftçi” komandası oynayır. İstəyirsən, bir yerdə gedək stadiona. Biz stadiona gələndə mən tez qabağa düşüb orta sektora 2 bilet, 2 su, bir buket tum və oturacaq üçün 4-5 qəzet aldım. Oyundan sonra İbrahim müəllim mənə dedi ki, sabah saat 19:00-da atangil gəlsinlər.\nBeləliklə, “Vətən” kinoteatrının yanında - zoomağazanın qarşısında atam, xalam, bacım, əmim, əmimin həyat yoldaşı və əmimin qudası, məşhur xanəndə Haşım Kələntərli toplaşıb əlimizdə gül-çiçək getməyə hazırlaşan vaxtı rəhmətlik komik aktyorumuz Bəşir Səfəroğlu Haşım dayını görüb dedi:\n- Ay Haşım dayı, xeyir ola, bu gül-çiçəklərlə hara gedirsiniz?\nHaşım dayı məni göstərib dedi:\n- Bu cavan oğlana elçiliyə gedirik. Bəşir, sən bilən necə olacaq?\nBəşir Səfəroğlu öz aktyor ədası ilə “nigarançılıq yoxdur Haşım dayı, heç narahat olmayın, ya verəcəklər, ya da ki, verməyəcəklər”,- dedi.\nBu minvalla biz İbrahim müəllim gilə yollandıq. O, elçiləri qəbul edəndən sonra bir şərtlə razılıq verdi ki, sabah Teatr İnstitutunun rektorundan arayış gətirin ki, doğurdan da Ramiq diplom tamaşası hazırlayır və bir aydan sonra diplomunu alacaq.\nSəhəri gün atamla Teatr İnstitutuna gəldik. Mən katibə qızın yanında oturdum, atam isə rektorun kabinetinə daxil oldu. Üstündən 10 dəqiqə keçməmiş, gördüm Adil İskəndərov, Rza Təhmasib, Cabir Səfərov, Məlik Dadaşov, Adil Adilov rektorun kabinetinə gəldilər. İçəridə nə söhbət gedirdisə, ucadan gülüşürdülər. Daha sonra qapı açıldı və rektor məni içəri çağırıb təbrik edəndən sonra dedi:\n- İbrahim müəllimlə necə yola gedəcəyin, sənin hünərindən asılı olacaq.\nDemək, söhbət belə olmuşdur. Atam arayış yazdıran zaman, rektor Rahib müəllim hansı təşkilata təqdim olunacağını atamdan soruşanda, o, cavabında “yazın ki İbrahim Mahmudova təqdim etmək üçündür”,- demişdir. Bu sözü eşidən rektor prorektor Adil Adilova zəng edib, həmin adamların kabinetə gəlməsini istəmişdir. Atam deyirdi, Rza Təhmasib deyib ki, hələ yer üzündə belə hadisə baş verməyib, bu, əsl komediya mövzusudur.\nBizim toyumuz, 1968-ci ilin yanvar ayının 4-də Bakıda oldu. Çünki xalamın əri Qasım müəllim vəfat etdiyinə görə, Naxçıvan toyu təxirə salındı. Həmin toy bir məktəbin idman zalında keçirilirdi. Toy məclisində Hüseyn Cavidin həyat yoldaşı Müşginaz xanım və qızı Turan Cavid də iştirak edirdilər. Bu ailə ilə Müşginaz xanım gilin dostluğu 30-cu illərin axırlarından başlamışdır. Görünür, onların ağır günlərində İbrahim müəllim əsl Naxçıvanlı kimi onların maddi və mənəvi qayğısına qalmışdır. Turan xanım Cavid öz çıxışında bizə xeyir-dua verdi və bizi ayın 6-da günorta yeməyinə evlərinə dəvət elədi.\nGələn yuxularımın birində mən Müşgünaz xanımla çox maraqlı hadisələri oxuculara çatdıracağam.\nMən Bəhicə həkimlə çox xoşbəxt yaşayırdım. Bizim 2 oğlumuz, 1 qızımız dünyaya gəlmişdi. 17 il yaşadığımız dövürdə hər yayı Soçi və Kislavodskidə istirahət edirdik. Atası İbrahim müəllim qızı Bəhicə həkimlə mənim tamaşalarımda birinci sırada otururdular və mənim pyeslərimə baxıb, uğurumu görəndən sonra yəqin ki, ürəyində özünü məzəmmət edib, vaxtilə Tibb İstitutu ilə Teatr İnstitutunu tərəzinin bir gözünə qoyub hallandırmağından daxili əzab çəkirdi.\nMən İbrahim müəllimə həm də 7 il ömür bəxş etmişdim. O hadisə belə olmuşdur.\nBelə ki, həkimlər mədəsinin uzanması ilə bağlı ona gündə 3 qaşıq qatıq yeməyi məsləhət görmüşdülər. O da arıqlayıb 42 kilo olmuşdur. Ölümü düşünən İbrahim müəllim məzarı Naxçıvanda olsun deyə Naxçıvana gəldi. O qədər halsız idi ki, yataqdan qalxa bilmirdi. Mən Naxçıvanda məşhur həkim olan Əkbər Nağıyevlə görüşdüm və dedim:\n- Doktor, İbrahim müəllim Sizin gənclik dostunuz olubdur, bir vaxtlar bir yerdə futbol da oynamısınız. İndi İbrahim müəllim Naxçıvana ölməyə gəlibdir. Özü də həkimlər məsləhət görüb ki, yemək olmaz. Xahiş edirəm, gəl, onunla söhbət elə və yeməyi də məsləhət gör. Barı o dünyaya heç olmasa, ac getməsin.\nƏkbər həkim İbrahim müəllimlə görüşəndə dedi:\n- İbrahim, Amerika həkimlərinin yanına xəstə gətirəndə, həkimlər birinci “yemək yeyə bilir ya yox”,- deyə soruşurlar. Əgər xəstə yemirsə, o zaman həkimlər onu qəbul etmirlər. Ona görə sən hər gün az da olsa, yeməlisən.\nBeləliklə, evdə qrafik tutuldu, hər gün cücə supu, alma şirəsi və müxtəlif dadlı meyvələr yeməsini məsləhət gördü. 15 günün ərzində İbrahim müəlim 3 kq kökəldi. 1 aydan sonra isə 7 kq kökəlməklə özünü çox yaxşı hiss edirdi.\nBakıda isə Kooperativ Texnikumunda işləyən müəllimlərin yay istirahətləri pozulmuşdur. Çünki onlar bir yerə istirahətə gedə bilmirdilər ki, İbrahim müəllimin yas mərasimində iştirak etsinlər.\nBeləliklə, iyul ayının 30-da İbrahim müəllimi tam sağlam vəziyyətdə Bakıya yola saldıq. O Naxçıvana gələn zaman evində olan 40.000 manat pulu 3 övladı arasında bölmüşdü və qızına da 13.000 manat gətirmişdi. Mən özünün xəbəri olmadan 13.000 manatı çamadanına qoydum və bu sözləri yazdım:\n“İbrahim müəllim, sənin oğlanların hələ körpədirlər, onlara gələcəkdə pul lazım olacaq, sənin qızının isə ailəsi var, həm də xoşbəxtdir”.\nAvqust ayının 3-də mən də ailəmi götürüb, Naxçıvan-Minvod marşrutu ilə Kislavodskiyə gəldik, parkda gəzinti vaxtı, İbrahim müəllimin qonşuları ilə görüşdük, onlar məni görcək, səsləndilər, ay Ramiq müəllim, sən o kişini necə müalicə etdin? Bakıya gələndə biz gözümüzə inanmadıq, sanki İbrahim müəllim gimnast Titova oxşayırdı. Dedim: Bəşir müəllim, yemək, yemək, yenə də yemək!\nMən, onun qızı Bəhicə həkimlə 17 il birlikdə yaşadıq. Bizim aramızda bu müddət ərzində heç bir söz-söhbət olmamışdır. O çox mədəni və savadlı qız idi. İşdə də böyük hörmət qazanmışdır. Ölümünə 2 gün qalmış, hamının yanında mənə dedi:\n- Ramiq, mən həyatdan köçürəm, ancaq səndən üç xahişim var:\nBirinci, məni atamın yanında basdırın, ikinci, sənin həyatına qəsd etdiyim üçün məni bağışla, üçüncü, qırxım çıxandan sonra mütləq evə ana gəlsin, uşaqlar başsız qalmasınlar.\nDüzdür, evə ana gəldi, ancaq 4 aydan sonra. O ana da 23 il ərdə olmuşdu, övladı olmamışdı. O mənimlə ilk görüşündə bu sözləri dedi:\n- Mənim bu evə gəlişimin bir məqsədi var, özümü bu uşaqlara elə sevdirim ki, onların üçündən biri camaatın içində mənə ana desin.\nArifə xanımın bu sözləri Allaha xoş getdi və özünə övlad verməyi qərara aldı. Beləliklə, 46 yaşında Arifə xanım dünyaya oğul övladı gətirdi. Bu gün də 3 qardaş, 1 bacı çox mehriban və xoşbəxtdirlər. Çünki Arifə xanım bu uşaqları elə böyütdü ki, ölən yoldaşımın qardaş-bacıları hər il onu Qəbələyə dəvət edir və ayaqları altında qurban kəsirlər. Bu hörməti Arifə xanım öz əməli ilə qazanıbdır.\n4 övladının hamısı öz ailələri ilə xoşbəxt və firavan yaşayırlar. Artıq bu evdə 7 nəvə çırağı yanır.\nAllah bütün evlərdə çıraqları gur eləsin!скачать dle 10.5фильмы бесплатно


Bananlı tartaletlər / a-zcook kulinar ensiklopediyası\nMay 2017, Sevinc Celilova\nHazırlanma vaxtı 130 dəq., Mürəkkəblik: orta, Porsiyalar: 12\nKrem və içlik üçün:\n1. Otaq temperaturunda olan yağı qabda çəngəllə əzin və unu və duzu əlavə edib iri qırıntı halına qədər qarışdırın. Yumurtanın sarısını əlavə edib xəmir yoğurun. Çalışın ki çox yoğurmayasınız, xəmiri sadəcə bütov şar formasına salmaq kifayyətdir. Xəniri sellofan paketə qoyub 1-2 saat soyuducuda saxlayın. Vaxtınız azdırsa 30 dəq. buz dolabında saxlamaq da kifayyətdir.\n2.Sobanı 190 C dərəcə isidin. Xəmiri soyuducudan çıxarın və kündələrə bölün İşləyəcəyiniz səthin üzərini unlayın. Kündəni unlayıb 0.5 qalınlığında yayın. Tartalet formalarınızın ölçüsünə uyğun xəmirdən yumru hissələr kəsin. Formaları azca yağlayıb unlayın. Xəmiri formaya yerləşdirin və astaca üstündən basın və çəngəllə deşiklər açın. Tartaletləri 10 dəq ərzində qızılı rənq alana kimi sobada bişitin. Hazır tartaletləri soyudun.\nTartaletlər yarı-hazır vəziyyətdə\n3. Kremi hazırlayın: Südə şəkər tozunu qatıb kiçik odda şəkər tozu tam həll olunana kimi qarışdıra-qarışdıra bişirin. Ayrı qabda yumurta sarısı və unu qarışdırın. Qarışdırmaq çətindirsə 1 x.q süd əlavə edin. Məhlulu qaynar südə əlavə edib qatılaşana kimi bişirin. Qatılaşan kremi oddan götürün və soyudun.\n4. Yumşalmış kərə yağını mikser vasitəsi ilə çalın. Yağa bişirilmiş südü qaşıq qaşıq əlavə edin və çalmağa davam edin. Nəticədə yüngül krem alınmalıdır.\nHazır tartaletlər və bişirilmiş krem\n5. Soyumuş tartaletlərin içini bişirilmiş krem ilə doldurub üzərinə rəndələnmiş doğranılmış banan düzün və əridilmiş şokoladla bəzəyin.\nTartaletlərin üzərinə düzülmüş bananlar\nŞokoladlı Herkules peçenyesi\nKiyev sayağı kotlet